Search

Home
Automotive
Bawa Kereta Sendiri Ke Thailand. Apa Prosedurnya?

By

Amarnath

Sejak pintu sempadan Malaysia-Thailand mula dibuka bermula April 2022, rakyat Malaysia mula berpusu-pusu untuk memasuki Thailand menggunakan jalan darat. Yalah, setelah dua tahun sempadan ditutup, mereka yang kaki bercuti ni tak nak lepaskan peluang untuk kembali melakukan rutin tahunan mereka masuk Thailand untuk berlibur.

Untuk masuk ke Thailand, ada beberapa cara seperti menggunakan tren ETS, kapal terbang, bas, dan lain-lain. Yang biasa dibuat adalah menggunakan tren dan bas kerana ia lebih mudah. Tetapi ada juga rakyat Malaysia yang pilih untuk pandu kereta masuk Thailand.

Dengan pandu kereta masuk Thailand, ia lebih mudah kerana anda tak perlu bergantung kepada pengangkutan awam dan anda bebas untuk bergerak tanpa perlu menunggu. Anda juga boleh membawa lebih banyak keperluan seperti baju tanpa perlu memikul atau menarik beg yang berat.

Tetapi macam mana nak pandu kereta masuk Thailand ? Apa dokumen nak kena sediakan sebelum masuk Thailand? Susah ke prosedurnya? Di sini kami akan kongsikan caranya untuk masuk ke Thailand menggunakan kereta anda sendiri.

Pintu Masuk Ke Thailand

Ada beberapa pintu sempadan untuk pandu masuk ke Thailand. Bergantung kepada ke mana anda nak pergi, anda boleh pilih mana-mana pintu yang anda nak.

Wang Kelian – Perlis

Padang Besar – Perlis

Bukit Kayu Hitam – Kedah

Bukit Berapit – Perak

Rantau Panjang – Kelantan

Anda boleh pilih mana-mana pintu masuk yang anda suka tetapi untuk mereka yang nak pergi ke Hat Yai, boleh pilih untuk masuk menggunakan pintu Bukit Kayu Hitam. Kebanyakan pintu sempadan dibuka setiap hari dari 6:00 pagi hingga 10:00 malam.

Dokumen Yang Diperlukan

1. Pasport

Ini dokumen wajib kalau nak masuk mana-mana negara asing. Kalau tak ada pasport, boleh buat dulu di mana-mana pejabat imigresen Malaysia. Dengan buku merah keramat ini, anda dah boleh keluar masuk mana-mana negara yang anda suka.

Bagi yang dah ada pasport, tahniah! Tapi sebelum nak masuk negara orang, pastikan pasport anda masih lagi aktif dan belum tamat tempoh. Bala besar kalau anda dah sampai di pintu sempadan tapi pasport dah tamat tempoh. Tak pasal-pasal kena ‘cancel’ percutian anda.

2. Sijil Pemilikan Kenderaan

Sijil pemilikan kenderaan atau dalam bahasa mudahnya geran kereta ni wajib untuk dilampirkan sekali semasa anda nak masuk ke Thailand. Kalau tak ada geran, boleh pergi ke mana-mana pejabat Jabatan Pengangkutan Jalan (JPJ) untuk cetak salinan geran kereta anda.

Artikel berkaitan:
Permohonan Geran Kereta Original Hilang dan Cara Dapatkan Geran Baharu

Tapi macam mana kalau anda pandu kereta yang bukan milik anda? Mudah saja! Pastikan juga ada geran dan surat akuan sumpah yang sah yang ditandatangan oleh pemilik kereta tu sendiri. Kalau tak, kereta mungkin akan disita! Nanti tak pasal-pasal kena jalan kaki nak balik Kuala Lumpur.

3. Insurans Kereta Thailand

Nak masuk Thailand, anda kena beli insurans kereta Thailand. Jangan nak memandai-mandai guna insurans kereta negara Malaysia ya. Takut kena halau balik nanti.

Insurans ini boleh dibeli daripada agensi pelancongan yang ada di sepanjang jalan menuju ke pintu sempadan seperti di Changlun atau Rantau Panjang. Kalau ada apa-apa masalah, anda boleh tanya agensi pelancongan ni. Jadi jangan malu tau. Malu bertanya sesat jalan!

Insurans ni juga boleh dibeli di kaunter ketika anda nak isi borang pengisytiharan di kaunter imigresen. Anda boleh beli untuk enam bulan, setahun atau seminggu. Kalau untuk seminggu, harganya cuma RM20.

Artikel berkaitan:
Beli Kereta Baru Tapi Tak Tahu Cara Pilih Insurans Kereta Terbaik? Info Lengkap Insurans Kereta Di Sini

Cara Nak Masuk Ke Negara Thailand

Seperti biasa, anda akan melepasi dua imigresen iaitu imigresen Malaysia dan juga imigresen Thailand. Proses yang mudah di imigresen Malaysia tetapi sedikit sukar di imigresen Thailand. Ada beberapa borang penting yang wajib anda isi iaitu borang pengisytiharan selain daripada dokumen-dokumen di atas kalau anda nak bawa masuk kenderaan sendiri ke Thailand.

Borang dimaksudkan ialah
simplified custom declaration
 dan borang ketibaan. Bonus untuk anda, ada agensi pelancongan yang turut memberikan servis mengisi borang ini sebelum masuk ke sempadan jadi ia lebih mudah untuk anda.

Proses ini akan mengambil masa jika anda merupakan pengunjung yang kali pertama nak masuk ke Thailand. Ini disebabkan mereka akan memasukkan data anda ke dalam sistem. Jadi, jangkakan kelewatan sedikit ketika di fasa ini.

Sebelum mengesahkan kemasukan, pegawai imigresen akan meminta anda untuk mengesahkan kenderaan anda yang mana satu. Setelah selesai, barulah pasport dan borang anda akan dicop dan anda boleh nikmati masa anda di Thailand!

Peringatan Mesra!

Ini kami senaraikan beberapa peringatan mesra untuk anda yang baru nak berjinak-jinak mengembara ke negara gajah putih ini:

1. Vaksin Covid-19

Antara dokumen lain yang perlu anda sertakan ialah borang vaksin Covid-19 anda. Ini anda boleh muat turun daripada aplikasi MySejahtera.

Bermula 1 Julai 2022, Thailand telah memansuhkan keperluan insurans $10,000 jadi anda tak perlu dah nak beli insurans yang mahal sebelum masuk ke Thailand. Tiada ujian saringan Covid-19 juga diperlukan untuk masuk ke Thailand tetapi sebagai langkah berjaga-jaga, buatlah saringan sendiri menggunakan kit ujian RTK.

2. Penantian di Kaunter Imigresen

Proses di imigresen Thailand mungkin akan mengambil masa sedikit lama lagi-lagi jika anda pertama kali nak masuk Thailand menggunakan kenderaan Malaysia. Jadi, kalau anda ada penumpang, pastikan anda dah maklumkan awal-awal. Kalau ada anak kecil, pastikan mereka ini selesa sepanjang proses menunggu.

3. Jangan Lupa Pulangkan Borang Kastam

Ingat tak borang kastam yang anda dah isi di kaunter imigresen Thailand semasa nak masuk? Anda kena pulangkan satu lagi salinan sebelum anda masuk Malaysia semula. Kalau anda tak pulangkan semua, anda mungkin akan didenda ikut jumlah hari anda berada di Thailand dan prosesnya akan jadi lagi susah bila nak masuk semua ke Thailand lagi selepas ini.

4. Pandu Seperti Manusia di Thailand

Sebagai manusia yang berakal, anda seharusnya memandu mengikut peraturan yang telah ditetapkan tak kiralah di mana anda berada. Peraturan jalan raya wujud kerana satu tujuan saja, untuk pastikan anda selamat semasa memandu atau menggunakan jalan raya, tak kira di mana anda berada.

Peraturan di Thailand mungkin sedikit berbeza tetapi kebanyakan masih sama. Kalau anda disaman dan saman itu tak dibayar, anda mungkin tak boleh atau susah nak masuk ke Thailand lagi selepas ini.

Diharapkan dengan tips ini anda boleh tahu tentang proses untuk membawa masuk kenderaan anda sendiri ke Thailand. Jangan lupa untuk jaga diri anda dan pandu selamat sepanjang anda berada di sana!

Tags
melancong
Thailand
travel

Amarnath


Search

Home
BM
Mana Lagi Jimat: Pandu Sendiri Atau Naik Pengangkutan Awam?

By

Haziq Asyraf

Baru masuk tahun 2023, tapi sudah beberapa kali perkhidmatan Transit Aliran Ringan (LRT) mengalami kelewatan disebabkan pelbagai kerosakan. Hujung bulan Januari, RapidKL ada mengumumkan
perubahan jadual LRT aliran Ampang-Sri Petaling
 yang terkesan akibat kerosakan pada tiang utama.

Paling serius, bulan November tahun lalu laluan
LRT aliran Kelana Jaya terpaksa ditutup selama seminggu
 disebabkan oleh komponen elektronik sistem kawalan tren automatik yang tidak berfungsi dengan baik.

Lebih menyedihkan,
Menteri Pengangkutan Anthony Loke berkata
 bahawa gangguan perkhidmatan LRT ini akan terus berlaku sehingga suku ketiga 2023 sementara pihak Prasarana berusaha untuk memperbaiki mutu perkhidmatan mereka.

Rasanya ramai di luar sana yang dah buat keputusan untuk mula memandu sendiri tahun ini disebabkan pengalaman buruk dengan LRT tapi saya yakin ada yang masih lagi ragu-ragu kerana tak mahu buat perubahan drastik dalam perbelanjaan harian mereka.

Jadi di sini, saya kongsikan pengalaman saya sendiri dalam merancang perbelanjaan perjalanan harian saya sebagai panduan anda.

Naik Pengangkutan Awam Lagi Murah?

Saya sekarang tinggal di Shah Alam dan bekerja di Mutiara Damansara. Dengar saja Shah Alam, pasti ramai yang boleh bayangkan kesesakan teruk yang perlu saya tempuh di Lebuhraya Persekutuan untuk pergi dan balik dari kerja.

Inilah sebabnya saya lebih suka menaiki LRT. Walaupun terpaksa berhimpit dengan penumpang lain, tapi saya tak perlu menghadapi tekanan kesesakan jalan raya dan kerenah pemandu lain yang menyakitkan hati.

Dengan pengangkutan awam, saya mengambil masa lebih kurang dua jam untuk pergi ke tempat kerja. Perjalanan saya setiap hari bermula dengan memandu ke stesen LRT CGC Glenmarie kerana itulah stesen LRT yang paling hampir dengan rumah saya.  Dalam sebulan saya sediakan RM200 untuk isi minyak kereta bagi memandu ke situ.

Untuk kadar bayaran tempat letak kereta pula, ianya tak terlalu mahal, kerana saya gunakan
fasiliti Park N’ Ride yang diuruskan oleh pihak MyRapid
.
 Harganya cuma RM4 sahaja sekali masuk, jadi untuk sebulan saya perlu bayar dalam RM100 (RM4 x 25 hari).

Kalau saya pilih untuk menaiki bas pula, saya perlu menggunakan
bas pengantara T774
 yang boleh dinaiki di stesen bas berhampiran Giant Hypermarket Seksyen 13. Stesen ini paling sesuai untuk saya kerana saya boleh meletakkan kereta secara percuma di kawasan letak kereta yang disediakan di situ. Bayaran yang dikenakan untuk menaiki pas pengantara cuma RM1 sahaja dan tempoh perjalanan pula biasanya dalam 25 ke 35 minit semasa waktu puncak. Jadual kekerapan bas juga agak baik pada waktu puncak, dengan satu bas setiap 15 ke 25 minit.

Dengan menaiki bas, kos perjalanan saya selama sebulan cuma RM25 – RM1 x 25 hari, ditambah pula dengan duit minyak berjumlah RM200 untuk sebulan. Keseluruhannya, saya cuma perlu berbelanja RM225 sahaja. Tetapi, masa yang saya perlukan untuk pergi ke tempat kerja boleh mencecah sehingga dua ke tiga jam!

Lain pula ceritanya kalau saya tiada kereta atau bas mengalami kerosakan – saya perlu gunakan perkhidmatan e-panggilan Grab. Pada waktu puncak saya perlu membayar sehingga RM25 – bergantung kepada kadar yang ditetapkan oleh Grab, untuk pergi ke stesen LRT dari rumah saya. Balik ke rumah juga memerlukan bayaran yang sama. Untuk seminggu saya perlu membelanjakan RM250 dan untuk sebulan pula boleh mencecah sehingga RM1,000!

Selepas menaiki LRT, saya perlu bertukar ke MRT pula untuk pergi ke Mutiara Damansara dari KL Sentral. Dengan
Pas Perjalanan My50,
 saya hanya perlu membayar RM50 sebulan untuk menggunakan semua perkhidmatan LRT, MRT, Monorel, dan BRT selama 30 hari tanpa had.

Ini adalah jadual pecahan perbelanjaan bulanan saya jika menaiki LRT:

Kos Perbelanjaan Bulanan

Memandu ke LRT

Grab

Menaiki Bas

Perjalanan

RM200

RM1,000

RM225

Tempat Letak Kereta

RM100

–

–

Pas Perjalanan LRT

RM50

RM50

RM50

Jumlah Keseluruhan

RM350

RM1,050

RM275

Melihat kepada jadual di atas, kos perjalanan harian saya jika menggunakan Grab dan LRT sangat tinggi, mencecah sehingga RM1,000! Sebab ini saya elakkan terlalu bergantung kepada perkhidmatan Grab.

Dengan memandu sendiri sambil menggunakan LRT, dalam sebulan saya cuma perlu belanja RM350 untuk kos pergi dan balik kerja. Tapi jika LRT mengalami masalah dan saya perlu cari alternatif lain, perbelanjaan pengangkutan saya akan naik mendadak. Contohnya semasa LRT aliran Kelana Jaya ditutup selama seminggu pada bulan Disember tahun lepas, kos perjalanan saya naik sehingga RM500 pada bulan itu!

Mahal ke Kalau Memandu Sendiri?

Sebelum naik LRT ke tempat kerja, saya memandu untuk beberapa bulan untuk biasakan diri dengan perjalanan yang perlu saya hadapi. Ini adalah pecahan perbelanjaan bulanan saya apabila memandu sendiri ke tempat kerja.

Perjalanan dari rumah saya ke tempat kerja memakan masa satu jam 30 minit dan sebulan saya perlu sediakan lebih kurang RM200 untuk isi minyak kereta. Saya gunakan Lebuhraya Persekutuan jadi saya boleh jimatkan sedikit perbelanjaan tol kerana tiada bayaran tol diperlukan.

Satu perbelanjaan penting yang perlu diambil kira apabila memandu ke tempat kerja adalah bayaran tempat letak kereta dan ini akan menelan belanja paling banyak. Saya perlu bayar RM8 sehari dan untuk sebulan saya perlu sediakan dalam RM200.

Keseluruhannya, saya membelanjakan dalam RM400 sebulan jika saya memandu sendiri ke tempat kerja. Dan saya tidak tidak pernah membelanjakan lebih daripada jumlah ini untuk kos perjalanan saya. Walaupun perbezaannya tidaklah terlalu banyak berbanding dengan menaiki LRT – dalam RM50, tapi saya boleh katakan yang kedua-duanya ada kelebihan tersendiri.

Kelebihan Menaiki Pengangkutan Awam & Memandu Sendiri

Apabila menaiki pengangkutan awam saya tak perlu menghadapi tekanan fizikal dan mental semasa menempuh kesesakan di jalan raya. Ia juga menjadikan saya lebih sihat kerana saya banyak berjalan untuk pergi ke stesen LRT dan tempat kerja. Purata kiraan langkah harian saya boleh mencecah sehingga 10,000 langkah! Kawasan tempat kerja yang dilengkapi dengan laluan berbumbung juga memudahkan perjalanan saya.

Dengan memandu sendiri, saya tak perlu risau tentang jadual perjalanan yang perlu diikuti – saya bebas menentukan masa untuk pergi dan balik dari kerja. Saya juga selesa di dalam kereta saya sendiri, tanpa perlu bersesak di dalam tren yang terlalu penuh jika berlaku kelewatan atau kerosakan.

Pilihan di Tangan Anda

Sebelum pilih yang mana satu paling sesuai untuk anda, bandingkan kos, kelebihan, dan kekurangan yang anda perlu hadapi terlebih dahulu. Dalam sesetengah keadaan, mungkin lebih senang untuk memandu sendiri tapi dalam situasi lain, menaiki pengangkutan awam mungkin boleh membantu anda menjimatkan wang dalam jangka masa panjang – semuanya bergantung kepada keperluan anda.

Kesimpulannya, hanya anda yang boleh memutuskan pilihan mana yang paling sesuai untuk gaya hidup anda, jadi kami harap anda boleh gunakan maklumat ini untuk buat keputusan yang paling sesuai untuk anda.

Kalau anda sedang cari kereta terpakai berkualiti untuk kegunaan harian, buat pilihan bijak dan dapatkan kereta CARSOME Certified yang telah diperiksa dengan teliti dan dibaik pulih secara profesional.

Kereta terpakai adalah pilihan terbaik untuk kurangkan kos pengangkutan kalau anda merancang untuk memandu sendiri. Harganya lebih murah dan bayaran ansuran bulanan juga lebih rendah. Tambahan pula, kereta CARSOME Certified dijual pada harga tetap tanpa sebarang bayaran tersembunyi jadi anda tak perlu risau tentang sebarang kos tambahan apabila membeli kereta.

Layari
carsome.my
 atau
muat turun aplikasi kami
 hari ini untuk cari kereta idaman anda!

Haziq Asyraf
A self-proclaimed foodie and gamer whose passion for food and games has recently extended to cars.


Search

Home
BM
Pandu Uji: Jangan Beli Kereta Terpakai Tanpa Langkah Penting Ini

By

Ahmad Azwadie Azman

Pembelian kereta sama ada kereta terpakai atau kereta baharu merupakan proses yang memerlukan penelitian dan pertimbangan yang sewajarnya. Ini kerana, ia melibatkan komitmen jangka panjang yang mungkin boleh membebankan aliran kewangan anda jika tidak dirancang dengan baik. Malah, pembeli juga disarankan untuk membeli kereta yang menepati citarasa, kehendak dan keinginan kerana kereta biasanya akan digunakan untuk tempoh jangka masa yang lama.

Cara terbaik untuk memaksimumkan pengalaman dan memastikan anda membuat keputusan yang betul dan tepat sebelum membeli kereta ialah dengan pandu uji kereta pilihan anda lebih-lebih lagi jika kereta yang ingin dibeli ialah kereta terpakai.

Isi Kandungan

Apa itu Pandu Uji, Kebaikan Pandu Uji?

Perkara yang Perlu Dipertimbangkan Semasa Pandu Uji Kereta Terpakai

Apa yang Perlu Anda Lakukan Sebelum, Semasa dan Selepas Pandu Uji?

Kesilapan yang Biasa Dilakukan Semasa Pandu Uji Kereta Terpakai

Berapa Lama Tempoh Masa yang Sesuai untuk Pandu Uji Kereta?

Pandu Uji Kereta dengan Latar Geografi Berbeza

Cara Elakkan daripada Beli Kereta Berisiko Tinggi

Apa yang Perlu Anda Lakukan Jika Berlaku Kemalangan Semasa Pandu Uji?

Pandu Uji Kereta Terpakai dengan Carsome Promise

Apa itu Pandu Uji, Kebaikan Pandu Uji?

Menurut
 Pusat Rujukan Persuratan Melayu
, pandu uji merujuk pada perihal atau perbuatan memandu sesebuah kenderaan bermotor seperti kereta, motosikal atau sebagainya buat seketika, terutamanya bakal pembeli untuk menguji atau menilai sebarang kelebihan atau kelemahan kenderaan yang diuji. Dalam erti kata lain, proses pandu uji membolehkan bakal pembeli menilai sendiri kualiti, keupayaan dan prestasi kenderaan yang diuji sebelum membuat keputusan.

Kebaikan Pandu Uji

Pembelian kereta merupakan antara komitmen kedua terbesar yang biasanya dilakukan oleh rakyat Malaysia selepas pembelian rumah. Oleh sebab itu, pandu uji merupakan langkah terbaik dan tepat yang tidak boleh diabaikan bagi membantu anda membeli kereta yang terbaik, berkualiti dan selamat.

Pandu uji membolehkan anda merasai sendiri pengalaman memandu kereta yang ingin dibeli sekali gus menjamin kepuasan anda sebagai pembeli dan kualiti kereta yang ditawarkan.

Anda boleh menentukan kualiti, keupayaan dan prestasi kenderaan yang diuji adalah berbaloi dengan harga yang ditawarkan.

Proses ini juga membolehkan anda memeriksa setiap inci kereta dan mengenal pasti sama ada terdapat sebarang kerosakan yang perlu diperbaiki.

Anda juga boleh mengesan sebarang tanda-tanda
red flag
 pada kereta tersebut semasa pemanduan. Perkara ini penting untuk mengelakkan anda daripada menanggung kos yang lebih tinggi untuk penyelenggaraan.

Pandu uji boleh mengelakkan anda daripada ditipu. Ada sesetengah penjual kereta terpakai yang mungkin menyembunyikan maklumat sebenar untuk melariskan stok sedia ada. Jika tidak berhati-hati, anda mungkin terbeli
kereta yang pernah ditenggelami banjir
, terlibat dalam kebakaran atau
kemalangan serius
.

Perkara yang Perlu Dipertimbangkan Semasa Pandu Uji Kereta Terpakai

Sekiranya anda dalam proses untuk mendapatkan kereta terpakai yang baharu untuk menampung bilangan ahli keluarga yang kian bertambah, senarai semak ini mungkin boleh membantu anda membuat keputusan yang tepat. Anda boleh mempertimbangkan perkara-perkara berikut sebelum membeli kereta baharu untuk anda:

i. Adakah kereta ini memenuhi keperluan dan kehendak gaya hidup?

Sebelum membeli kereta terpakai yang baharu, anda perlu memahami keperluan dan kehendak gaya hidup anda. Namun begitu, anda disarankan untuk mempertimbangkan bajet semasa anda untuk mengelakkan anda daripada berbelanja melebihi had kemampuan. Anda mungkin boleh pertimbangkan faktor-faktor ini sebelum membuat keputusan:

Kereta ini sesuai digunakan untuk aktiviti harian seperti mengambil anak-anak di sekolah, membeli barangan keperluan?

Ruang yang ditawarkan mencukupi untuk menampung bagasi atau barangan keperluan lain
road trip
 atau balik kampung?

Adakah ruang dalaman mencukupi untuk memuatkan barangan sukan kegemaran seperti
club
 golf, basikal atau peralatan sukan
outdoor
yang lain?

Kereta ini sesuai dengan sifat kerja anda yang perlu ke luar daerah setiap masa?

Dengan cara ini, anda bukan sahaja dapat membeli kereta yang sesuai mengikut citarasa anda, malah tidak membebankan anda dari aspek kewangan dan emosi (sekiranya tersilap beli) jangka panjang. Ia juga dapat mengelakkan anda daripada membeli kereta yang salah dan tidak sesuai dengan keperluan dan kehendak anda.

ii. Adakah ruang dalaman selesa untuk anak dan ahli keluarga lain?

Kereta yang baik bukan hanya memfokuskan keselesaan pemandu dan penumpang hadapan tetapi turut memberi keutamaan kepada keselesaan penumpang tempat duduk belakang. Oleh itu, pastikan ruang belakang dan ruang kaki cukup selesa dan luas untuk anak-anak atau penumpang lain kereta anda. Jika boleh, bawa bersama anak-anak anda semasa pandu uji untuk merasai sendiri pengalaman sebenar.

Jika ruang kaki dan ruang belakang sempit, besar kemungkinan lutut atau kaki penumpang belakang akan bergesel dengan bahagian belakang anda sepanjang pemanduan. Malah, ambil kira ruang untuk
tempat duduk keselamatan kanak-kanak
 atau bagasi tambahan jika perlu.

iii. Bagaimanakah prestasi keseluruhan kereta ini?

Semasa memandu uji kereta yang ingin dibeli, perhatikan prestasi kereta dari aspek pemanduan dan pengendalian semasa memecut, melalui selekoh, membuat pusingan dan semasa membrek. Jika anda tidak berpuas hati dengan kualitinya, anda mungkin boleh mempertimbangkan alternatif lain yang tersedia. Perkara ini penting untuk memastikan keselamatan dan keselesaan anda serta keluarga semasa pemanduan.

Selain itu, tanyakan kepada perunding jualan mengenai prestasi kenderaan dari segi kecekapan bahan api untuk lebih kepastian. Biasanya, kereta bersaiz kompak menawarkan kadar bahan api yang lebih cekap berbanding kereta bersaiz besar.

Artikel Berkaitan:

Kereta Jimat Minyak, Harga Murah Berbaloi Bawah RM50K Pilihan Rakyat Malaysia

iv. Adakah kereta ini mempunyai saiz yang sesuai, sistem dan teknologi yang anda inginkan?

Jika kawasan kejiranan atau ruang pejabat anda mempunyai ruang parkir kereta yang terhad, pertimbangkan faktor seperti saiz kereta sebelum membuat keputusan. Memiliki kenderaan yang senang untuk diparkir bukan sahaja menjimatkan masa, malah boleh memudahkan urusan anda. Jika masalah sebegini merupakan keutamaan anda dalam memilih kereta, anda boleh mempertimbangkan model kereta terkini dengan teknologi pintar seperti parking assist yang mungkin dapat membantu anda.

v. Adakah kereta ini mempunyai ‘kelemahan’ yang mengganggu keputusan anda?

Proses membeli atau mendapatkan kereta boleh dikatakan sebagai suatu komitmen dan pelaburan jangka panjang yang sangat besar. Oleh itu, anda disarankan untuk menjadi seseorang yang sangat kritikal dalam membuat keputusan. Ambil masa untuk berfikir sebelum membuat keputusan dan kenal pasti sama ada terdapat apa-apa perkara yang mengganggu anda — keselesaan, keselamatan, prestasi dan sebagainya. Dalam tidak sedar, adakalanya perkara-perkara kecil sebegini boleh menjadi punca pergaduhan atau ketidakpuasan hati di kemudian hari.

Apa yang Perlu Anda Lakukan Sebelum, Semasa dan Selepas Pandu Uji?

Sama ada anda membeli kereta baharu atau kereta terpakai, pandu uji kereta adalah perkara penting yang perlu dilakukan dalam membantu anda membuat keputusan pembelian yang tepat. Malah, menumpukan perhatian terhadap perkara-perkara kecil yang berlaku di dalam atau di luar kereta anda semasa pandu uji juga boleh mengelakkan anda daripada sebarang kekecewaan atau masalah di kemudian hari.

Perkara yang Perlu Anda Lakukan Sebelum Pandu Uji Kereta

Berikut merupakan antara perkara yang perlu anda lakukan sebelum memandu uji kereta pilihan anda:

Teliti kenderaan yang memenuhi kriteria dan bajet anda
–
 lakukan tinjauan atau baca
ulasan mengenai kereta
 secara dalam talian bagi membantu memberikan gambaran awal.

Cari pengedar di kawasan anda dan tetapkan janji temu. Bawa bersama lesen memandu dan bukti insurans anda untuk memudahkan urusan.

Sebelum pandu uji kereta, beri ruang kepada perunding jualan untuk menerangkan ciri-ciri, spesifikasi, butang kawalan dan keupayaan kereta sebelum pemanduan. Ini kerana, setiap kereta daripada jenama yang berbeza biasanya mempunyai susun atur papan pemuka yang berbeza dan tersendiri.

Sebelum memasuki kereta, periksa perkara-perkara asas berikut:

Tanda-tanda seperti karat di bahagian bawah kereta, sekitar tayar dan luar badan kereta.

Tanda-tanda seperti kemik, remuk atau calar.

Paip ekzos berada dalam keadaan baik, tidak berkarat atau bocor.

Perhatikan warna asap yang keluar daripada paip ekzos.

Pastikan semua lampu dan penunjuk berfungsi dengan baik.

Tayar kereta berada dalam keadaan baik, tidak haus atau botak.

Bahagian enjin
–
 pastikan minyak enjin, minyak hitam berada pada tahap yang sesuai, periksa sama ada terdapat kesan kebocoran, kakisan atau kerosakan.

Periksa sekiranya terdapat sebarang keretakan pada hos dan tali sawat.

Periksa laporan pemeriksaan dan servis lengkap untuk mengetahui tahap kesihatan sebenar kereta yang ingin dibeli.

Semasa memasuki ruang dalaman kereta, perhatikan sama ada ruang kepala mencukupi dan sesuai dengan ketinggian anda
–
adakah anda perlu membongkok semasa memasuki ruang dalaman kereta?

Laraskan tempat duduk dan sesuaikan sehingga ia berada pada kedudukan yang ideal untuk anda
–
adakah ruang kepala cukup selesa dan darjah penglihatan mencukupi terutama di bahagian stereng kereta?

Laraskan cermin sisi, cermin pandang belakang. Kenal pasti sama ada kereta ini mempunyai titik buta yang besar yang boleh mengehadkan penglihatan anda sepanjang pemanduan.

Perhatikan sama ada jarak perbatuan atau
mileage
adalah sepadan dengan usia kereta
–
 jika tidak, minta penjelasan daripada perunding jualan.

Periksa sama ada sistem penyaman udara, tingkap, sistem penggera,
wiper
 kereta, dan komponen-komponen lain termasuk sistem audio berfungsi dengan baik.

Perkara yang Perlu Anda Lakukan Semasa Pandu Uji Kereta

Berikut merupakan antara perkara yang perlu anda lakukan semasa memandu uji kereta pilihan anda:

Pastikan anda boleh melihat dengan jelas ke semua arah terutamanya di bahagian luar tingkap belakang tempat duduk anda.

Jika pandu uji kereta dengan transmisi manual, periksa sama ada terdapat sebarang masalah pada bahagian klac atau gear kereta.

Untuk kereta automatik, perhatikan sama ada tuas gear
self-center
 di atas gear yang betul atau sebaliknya.

Perhatikan sama ada kereta melencong ke kiri atau ke kanan semasa pemanduan. Ia mungkin disebabkan oleh tekanan udara yang tidak mencukupi atau masalah pada sistem suspensi.

Beri perhatian khusus kepada pengukur suhu (
temperature gauge
) dan perhatikan sama ada terdapat tanda-tanda kepanasan lampau (
overheating
).

Beri perhatian terhadap lampu amaran lain
–
adakah ia padam selepas enjin dihidupkan atau masih menyala semasa dalam pemanduan?

Perhatikan sama ada kereta anda mengambil masa yang lama untuk berhenti sepenuhnya atau anda perlu menekan brek dengan kuat untuk memberhentikan kereta.

Lakukan ujian brek tangan di kawasan berbukit.

Lakukan pandu uji di kawasan jalan tidak rata atau berbonggol untuk menguji pengendalian dan prestasi pemanduan kereta, kenal pasti sama ada terdapat sebarang bunyi dihasilkan semasa pemanduan.

Beri perhatian kepada prestasi pemanduan terutamanya pada bahagian stereng. Kenal pasti sama ada bahagian stereng bermasalah seperti tidak boleh dipusingkan dengan lancar atau sebagainya.

Beri perhatian terdapat bunyi pada bahagian tayar semasa pemanduan.

Kenal pasti tahap kebisingan dalam ruang kabin
–
adakah anda perlu bercakap dengan penumpang lain dengan kuat?

Uji sistem kawalan suhu dalam kereta dan kenal pasti sama ada bilangannya mencukupi dan sesuai dengan saiz kereta.

Jika ada, periksa sama ada sistem navigasi atau kamera pandangan belakang kereta berfungsi dengan baik.

Perkara yang Perlu Anda Lakukan Selepas Pandu Uji Kereta

Berikut merupakan antara perkara yang perlu anda lakukan selepas memandu uji kereta pilihan anda:

Selepas memandu uji, fikir semasak-masaknya sebelum membuat keputusan. Meskipun kereta yang anda cuba mempunyai kesemua ciri yang anda cari, jangan buat keputusan dengan terburu-buru.

Cara terbaik yang boleh anda praktikkan ialah memandu uji sekurang-kurangnya tiga kereta untuk mempelbagaikan pilihan anda dan membolehkan anda memilih kereta yang terbaik.

Minta kepastian daripada perunding jualan terhadap sebarang kekeliruan yang mungkin ada:

Adakah kereta ini dilindungi oleh waranti?

Bagaimanakah jadual penyelenggaraan kereta?

Apakah komponen-komponen yang perlu diperbaiki dalam masa terdekat untuk membolehkan anda merancang perbelanjaan anda?

Berapakah anggaran kadar caj penyelenggaraan di pusat servis?

Anggaran kos insurans kereta dan alat ganti?

Ambil masa selama yang anda inginkan sebelum membuat keputusan, minta pandu uji kali kedua jika anda tidak pasti dengan keputusan anda.

Pertimbangkan keputusan anda – adakah ia selesa untuk dipandu dan menepati keperluan dan kehendak anda?

Kesilapan yang Biasa Dilakukan Semasa Pandu Uji Kereta Terpakai

Antara kesilapan biasa yang dilakukan oleh bakal pembeli kereta terpakai ialah
tidak membuat perancangan yang rapi
 sebelum memandu uji kereta idaman. Anda disarankan untuk melakukan perancangan yang teliti
terutamanya dari segi bajet dan kemampuan kewangan semasa anda. Ketahui nilai pasaran semasa kereta anda dan kereta yang ingin dibeli, anggaran wang pendahuluan yang diperlukan, kemampuan komitmen bulanan sedia ada dan lain-lain lagi.

Ia secara tidak langsung dapat membantu memudahkan urusan pinjaman kereta anda dan mengelakkan anda daripada
berbelanja melebihi kemampuan
 anda. Perlu diingatkan, hutang pinjaman kereta biasanya memakan masa antara lima hingga ke sembilan tahun bergantung pada pilihan anda. Oleh itu, anda mungkin tidak mahu terikat dengan komitmen bulanan yang besar untuk jangka masa panjang.

Selain itu, jangan
 terburu-buru dalam membuat keputusan
. Pastikan anda mempertimbangkan segala pilihan yang ada dan berfikir sedalam-dalamnya sebelum membuat keputusan. Namun begitu, ia tidak bermaksud anda perlu memandu uji kesemua kereta yang tersedia. Anda disarankan untuk mencuba beberapa buah kereta pilihan anda, pertimbangkan kebaikan dan keburukan setiap kereta sebelum membuat keputusan. Malah, cara ini juga membantu anda menilai keputusan dan potensi alternatif yang lain yang ada.

Selain itu, kebanyakan pembeli
mengambil ringan atau terlupa untuk mencuba sistem teknologi atau aksesori kereta
 yang ada semasa memandu uji. Cuba sambungkan telefon anda dengan aplikasi
Bluetooth
 atau caj bateri telefon anda menggunakan
built-in charger
 yang tersedia. Ia secara tidak langsung dapat memastikan semua aksesori penting dalam kereta boleh digunakan dan berfungsi dengan baik.

Berapa Lama Tempoh Masa yang Sesuai untuk Pandu Uji Kereta?

Pandu uji kereta secara amnya dilakukan bertujuan untuk membantu anda mendapatkan maklumat tambahan selain merasai pengalaman sebenar memandu kereta yang ingin dibeli. Oleh itu, ambil masa selama yang anda inginkan untuk membantu menyakinkan anda. Umumnya, kebanyakan pengedar kereta menetapkan laluan untuk pandu uji yang hanya akan mengambil masa sekitar 15 hingga 30 minit bergantung pada keadaan jalan dan trafik semasa.

Meskipun begitu, jika anda memerlukan masa yang lebih lama untuk membantu anda membuat keputusan, anda boleh memaklumkan perkara sedemikian kepada perunding jualan anda. Biasanya, pihak pengedar tidak akan menolak permintaan pelanggan untuk memandu uji kereta dengan lebih lama. Malah, ada sesetengah pengedar yang menawarkan tempoh pandu uji lanjutan selama 24 hingga 48 jam bergantung pada situasi.

Pandu Uji Kereta dengan Latar Geografi Berbeza

Selain itu, anda juga disarankan untuk memandu uji kereta di lokasi-lokasi yang berbeza untuk mengetahui tahap prestasi kenderaan yang ingin dibeli. Pertimbangkan lokasi pandu uji seperti di kawasan luar bandar, lebuh raya, jalan raya biasa, kawasan berbukit dan sebagainya. Anda juga disarankan untuk memandu uji di jalan yang berbonggol, mempunyai selekoh tajam, berlubang, tidak rata dan lain-lain untuk mengenal pasti prestasi pengendaliannya.

i. Uji Pemanduan di Lebuh Raya

Pemanduan di lebuh raya membolehkan anda memeriksa kadar kelajuan dan pecutan, menguji keupayaan brek, gegaran atau kadar kebisingan dalam ruang kabin. Anda juga boleh memeriksa perkara berikut semasa pandu uji di lebuh raya dilakukan:

Pastikan kereta memecut dengan lancar selepas pertukaran gear dilakukan. Jika enjin kereta seperti teragak-agak, ia mungkin menandakan masalah pada komponen kereta yang perlu dipertimbangkan.

Kenal pasti titik buta kereta anda – tips ini juga boleh digunakan semasa pandu uji kereta baharu.

Tukar lorong semasa dalam kelajuan tinggi untuk melihat respons pengendalian stereng.

Pastikan stereng tidak melencong ke kiri atau ke kanan – ia menandakan masalah suspensi atau penjajaran.

Kenal pasti sama ada terdapat bunyi pelik (
squeaks, whines or rattles
) di bahagian enjin kereta.

Jika boleh, uji kemampuan, kestabilan dan keselamatan kenderaan anda semasa menaiki atau menuruni bukit.

ii. Uji Pemanduan di Jalan Raya

Selain itu, pemanduan di jalan raya dua lorong membolehkan anda mengenal pasti keupayaan untuk memintas kenderaan lain, kadar kelajuan dan pecutan serta tempoh masa yang diambil sebelum kenderaan memecut. Anda juga boleh memeriksa perkara berikut semasa pandu uji di jalan raya:

Kenal pasti masa yang diambil untuk brek kereta anda berhenti sepenuhnya.

Dengar sama ada terdapat sebarang bunyi pelik (
grinding or squeaking noises
) yang berlaku semasa menggunakan brek – mungkin menandakan pad brek kereta anda telah rosak atau haus.

Pandu perlahan semasa melalui lubang atau jalan tidak sekata untuk mengenal pasti sama ada terdapat bunyi (
rattles or knocks
) yang mungkin menandakan masalah pada bahagian stereng.

Lakukan pusingan 90 darjah untuk menguji stereng kereta – tidak berat dan berfungsi dengan lancar.

Beri perhatian terhadap sistem suspensi kenderaan semasa melalui jalan raya berbatu atau berlubang.

iii. Uji Pemanduan di Kawasan Tempat Letak Kereta

Anda juga boleh menguji dan memeriksa kualiti kereta yang ingin dibeli dengan meletakkan kereta anda di tempat letak kereta selari atau
 parallel parking
:

Pastikan stereng tidak keras dan kereta boleh dikendalikan dengan baik semasa meletakkan kereta.

Gear kereta bertukar daripada D (gear jalan) kepada R (gear undur) dengan lancar. Jika kereta tersentak atau mengeluarkan bunyi (
grinding noise
) semasa menukar gear, ini menandakan sistem transmisi yang buruk.

Beri perhatian kepada tahap responsif kereta anda – pedal minyak dan pedal brek menunjukkan prestasi yang sama dalam kedudukan gear yang berbeza.

Selain itu, anda juga disarankan untuk memandu uji di lokasi yang sama seperti pemanduan harian anda. Sebagai contoh, jika anda memandu menggunakan lebuh raya setiap hari, anda mungkin boleh mempertimbangkan idea untuk memandu uji kereta baharu anda di lebuh raya berdekatan. Ia bertujuan mengenal pasti kesesuaian kereta selain menguji pengendalian dan prestasi kereta dalam situasi penggunaan harian yang sebenar.

Cara Elakkan daripada Beli Kereta Berisiko Tinggi

Kebiasaanya, kereta yang berisiko tinggi dan tidak berkualiti seperti kenderaan yang pernah ditenggelami banjir, kemalangan atau terbakar mempunyai tanda-tanda yang tersendiri. Carsome menyenaraikan tips seperti berikut untuk membantu mengelakkan anda daripada menanggung kos pembaikan yang lebih tinggi pada masa akan datang.

Tanda-tanda Kereta Tenggelam Banjir

Berikut merupakan antara perkara yang boleh anda pertimbangkan untuk mengelakkan anda daripada membeli kereta yang ditenggelami banjir:

Tutup tingkap dan pintu kereta
–
 jika anda mengesyaki bau lembap, hapak atau bau seakan-akan lumpur, ia mungkin menandakan kereta ini pernah ditenggalami air.

Lakukan pemeriksaan terhadap minyak atau cecair dalam kereta. Kebiasaannya, warna minyak yang ditenggelami air akan menjadi sedikit pucat berbanding biasa.

Ada kotoran (seperti lumpur, pasir atau keladak) di bahagian yang tidak sepatutnya seperti kompartmen kereta, tayar ganti kereta, celah-celah enjin, papan pemuka dan pendawaian.

Komponen berasaskan logam seperti skru, engsel pintu,
spring
 hud dan lain-lain berkarat atau reput.

Artikel Berkaitan:

Kereta Tenggelam Banjir? Ini 5 Perkara Yang Anda Perlu Tahu

Tanda-tanda Kereta Terlibat Kemalangan

Berikut pula merupakan antara perkara yang boleh anda pertimbangkan untuk mengelakkan anda daripada membeli kereta yang terlibat dalam kemalangan:

Jurang panel di bahagian-bahagian tertentu jauh lebih kecil/lebih besar berbanding bahagian-bahagian lain
–
besar kemungkinan menandakan kereta ini pernah terlibat dalam kemalangan. Ia turut menandakan pembaikan dan penyelenggaraan kereta tidak dilakukan dengan betul selepas kemalangan.

Bahagian tertentu kereta yang dicat semula dan terdapat perbezaan tona warna kereta. Tanyakan kepada pemilik atau penjual mengenai sejarah kereta yang ingin dibeli.

Nombor siri cermin hadapan berbeza dengan nombor siri yang tertera pada cermin sisi keempat-empat bahagian. Tanyakan kepada pemilik atau penjual punca utama cermin kereta digantikan.

Artikel Berkaitan:
Tips Kenal Pasti, Cara Semak Kereta Pernah Kemalangan

Tanda-tanda Kereta Pernah Kebakaran

Berikut pula merupakan antara perkara yang boleh anda pertimbangkan untuk mengelakkan anda daripada membeli kereta yang terlibat dalam kebakaran:

Fius kereta yang terbakar lebih daripada sekali menandakan terdapat masalah yang ketara berkaitan sistem elektrik kereta.

Terdapat tumpahan minyak di bahagian bawah hud daripada gasket yang bocor.

Anda boleh menghidu bau petrol yang kuat semasa memandu atau terdapat bau seperti plastik atau getah terbakar semasa anda memasuki kereta.

Pendawaian yang tidak kemas atau longgar dengan logam yang terdedah/Hos enjin rosak atau longgar.

Artikel Berkaitan:
Kereta Terbakar? Punca dan Cara Elakkan Kebakaran Kereta

Jika anda mengesan tanda-tanda sebegini pada
 kereta terpakai yang ingin dibeli
, pastikan anda tidak terburu-buru dalam membuat keputusan. Ini kerana, kos pembaikan berkaitan kereta yang ditenggelami banjir, pernah mengalami kemalangan besar dan kebakaran adalah sangat tinggi dan mungkin boleh membebankan kemampuan kewangan anda.

Apa yang Perlu Anda Lakukan Jika Berlaku Kemalangan Semasa Pandu Uji?

Secara amnya, anda disarankan untuk sentiasa memandu dengan berhati-hati tidak kiralah semasa memandu kereta sendiri atau kereta pandu uji untuk mengelakkan perkara-perkara buruk seperti kemalangan daripada berlaku. Ini kerana, terlibat dalam kemalangan semasa memandu uji boleh menjadi suatu mimpi buruk untuk anda.

Kos Pembaikan Ditanggung oleh Pihak Pengedar

Kebiasaannya pihak pengedar akan menanggung kos pembaikan jika berlaku kemalangan yang melibatkan kerosakan kecil seperti calar atau kemik. Kereta yang digunakan untuk pandu uji biasanya dilindungi oleh insurans
fleet
yang berfungsi melindungi kereta baharu atau kereta yang tidak berdaftar. Sekiranya situasi kemalangan berlaku, insurans ini akan melindungi semua kerosakan kecil tanpa mengira pihak yang bersalah.

Namun begitu, anda masih disarankan untuk memahami segala terma dan syarat yang dinyatakan sebelum bersetuju dan berhati-hati semasa menandatangani apa-apa dokumen seperti
 liability waiver
 sebelum pandu uji. Jika anda menandatangani dokumen sebegini, ini bermaksud anda memahami risiko yang akan berlaku dan bersetuju untuk bertanggungjawab sekiranya berlaku sebarang kerosakan atau kemalangan semasa pandu uji kereta.

Kos Pembaikan Ditanggung oleh Anda

Dalam situasi-situasi tertentu seperti kemalangan besar yang menyebabkan kenderaan pandu uji terbalik, remuk atau rosak teruk akibat perlanggaran–anda perlu bertanggungjawab sepenuhnya ke atas kerosakan ini. Anda perlu laporkan insiden ini kepada pihak polis bagi membolehkan pihak polis menyiasat insiden ini bagi mengenal pasti individu yang bertanggungjawab terhadap kemalangan yang berlaku.

Jika anda didapati bersalah, segala kos berkaitan pembaikan akan dituntut daripada polisi insurans kereta peribadi anda. Namun begitu, ia tertakluk pada amaun perlindungan kereta anda. Anda juga mungkin perlu mengeluarkan kos pembaikan daripada akaun simpanan anda sekiranya anda tidak mempunyai insurans kereta sedia ada.

Kos Pembaikan Ditanggung oleh Pihak Ketiga

Jika ada kenderaan lain yang melanggar kereta pandu uji atau selepas siasatan mendapati anda tidak dipertanggungjawabkan ke atas kemalangan yang berlaku, kos pembaikan kereta akan ditanggung oleh pihak ketiga. Secara amnya, pihak ketiga akan menanggung kos pembaikan sekiranya:

Pemandu lain melanggar kereta anda
 – Jika ia merupakan kemalangan yang disebabkan oleh pemandu lain, pihak pengedar kereta biasanya akan menguruskan segala urusan berkaitan. Laporan kemalangan dan tuntutan insurans akan dibuat terhadap pihak yang melanggar. Namun begitu, sekiranya anda mengalami kecederaan disebabkan oleh kemalangan ini, anda perlu menanggung kos rawatan sendiri sama ada melalui insurans kereta persendirian (
uninsured motorist coverage
) atau insurans kesihatan yang anda miliki.

Kereta pandu uji yang rosak
 – Jika kemalangan disebabkan oleh kerosakan kereta, pihak pengedar kereta biasanya akan bertanggungjawab terhadap segala kos pembaikan dan kos-kos lain yang terlibat. Ini termasuk memberi pampasan terhadap apa-apa kecederaan yang dialami oleh mana-mana individu yang terlibat dalam kejadian itu.

Sebelum pandu uji kereta, dapatkan pengesahan daripada pengedar sama ada kenderaan yang ingin dipandu uji dilindungi oleh insurans atau tidak. Malah, anda juga disarankan untuk merujuk ejen insurans atau perunding jualan anda untuk maklumat dan kepastian lebih lanjut untuk mengelakkan daripada sebarang insiden yang tidak diingini.

Pandu Uji Kereta Terpakai dengan Carsome Promise

Konklusinya, pandu uji sebelum membeli kereta terpakai merupakan satu langkah penting yang perlu dilakukan. Bertitik tolak daripada itu, Carsome menjanjikan tawaran berikut bagi mengelakkan sebarang keraguan atau kebimbangan terhadap kualiti dan prestasi kereta yang ingin dibeli.

Jaminan Pulangan Wang
 – Sekiranya anda tidak berpuas hati dengan kualiti kereta terpakai yang dibeli, Carsome menawarkan jaminan pengembalian wang dalam tempoh lima (5) hari dari tarikh pembelian!

Pemeriksaan Profesional
 – Semua kenderaan Carsome Certified yang dijual melalui 175 titik pemeriksaan, bebas kemalangan besar, banjir dan kebakaran serta kerosakan rangka yang boleh menjejaskan prestasinya. Laporan pemeriksaan ini secara tidak langsung menjanjikan kereta terpakai yang berkualiti, terbaik dan selamat untuk anda.

Jaminan 1 Tahun
 – Carsome menyediakan kereta terpakai berkualiti dengan jaminan waranti selama 1 tahun untuk ketenangan fikiran anda.

Tiada Caj Tersembunyi
 – Harga yang ditawarkan adalah harga sebenar tanpa kos atau caj tersembunyi yang akan membebankan anda.

Semoga perkongsian ini dapat membantu anda berkaitan proses dan perkara-perkara lain yang perlu diberi perhatian semasa pandu uji kereta. Inisiatif seperti Carsome Promise ini secara tidak langsung dapat membantu anda
pandu uji kereta terpakai yang berkualiti

dan memudahkan anda membuat keputusan yang tepat sebelum membeli kereta terpakai idaman anda.

Ahmad Azwadie Azman


Search

Home
BM
Panduan Lengkap Jual Beli Kereta Terpakai di Malaysia

By

Ahmad Azwadie Azman

Banyak perkara yang perlu dipertimbangkan sebelum memulakan proses jual beli kereta terpakai. Proses-proses ini bukan sahaja memakan masa dan memenatkan, malah boleh mengelirukan bukan sahaja mereka yang pertama kali ingin membeli atau menjual kereta lama, malah mereka yang pernah berurusan beberapa kali. Pengetahuan seperti kadar susut nilai kereta sehinggalah proses mendapatkan insurans dan pinjaman kereta yang terbaik merupakan antara perkara yang perlu diberi perhatian sebelum membeli kereta terpakai. Manakala proses tukar nama milikan kenderaan, meningkatkan harga jualan kenderaan merupakan aspek penting yang perlu diketahui sebelum menjual kereta lama anda.

Berikut merupakan panduan lengkap jual beli kereta terpakai atau
one-stop guide
 yang boleh membantu dan memudahkan anda sekiranya anda ingin menjual atau membeli kereta terpakai baharu.

Isi Kandungan

Cara Beli Kereta Terpakai di Malaysia?

Bagaimana Cara Beli Kereta Terpakai?

Pandu Uji Kereta dan Nilai Kualiti Kereta

Pilih Pinjaman atau Loan Kereta yang Sesuai

Memahami Jenis Insurans Kereta

Tukar atau Pilih Nombor Plat Kereta

Beli Kereta Terpakai di Carsome: Bagaimana Carsome Refurbished Kereta Lama

Kaedah Pembayaran untuk Beli Kereta Terpakai

Cara Jual Kereta Terpakai di Malaysia?

Bagaimana Cara Jual Kereta Lama Anda pada Harga yang Tinggi?

Dokumen Diperlukan untuk Jual Kereta

Harga Pasaran dan Kadar Susut Nilai Kereta

Laporan Pemeriksaan Puspakom (Laporan B5)

Proses Bidaan Langsung atau Carsome Live Bidding

Tips Pemilikan Kereta di Malaysia?

Pembaharuan Cukai Jalan dan Insurans Kereta Secara Online

Refinance Pinjaman Kereta

Servis atau Penyelenggaraan Kereta

Pindah Milik atau Tukar Nama Kereta

Panduan Lengkap Jual Beli Kereta Terpakai

Jika anda merancang untuk membeli kereta terpakai baharu atau menjual kereta lama anda, berikut merupakan panduan lengkap yang boleh anda pertimbangkan untuk memudahkan urusan anda jual beli kereta anda:

Cara Beli Kereta Terpakai di Malaysia?

Berikut merupakan perkara-perkara yang perlu anda pertimbangkan sebelum membeli kereta terpakai anda:

1. Bagaimana Cara Beli Kereta Terpakai?

Sebelum anda berkunjung ke mana-mana pengedar kereta terpakai, penting untuk anda melengkapkan diri dengan pengetahuan berkaitan kereta. Ia penting untuk mengelakkan anda daripada tertipu atau berbelanja melebihi kemampuan anda. Dalam artikel ini, Carsome berkongsikan 10 perkara yang anda perlu tahu sebelum membeli kereta terpakai daripada penetapan bajet sehinggalah pandu uji kereta pilihan anda.

Artikel Berkaitan:
10 Tip Beli Kereta Terpakai Mampu Milik dan Berbaloi

2. Pandu Uji Kereta dan Nilai Kualiti Kereta

Pandu uji kereta sebelum membeli kereta terpakai penting untuk memastikan tahap prestasi dan kualiti kereta yang ingin dibeli berada dalam keadaan baik. Malah, ia juga dapat membantu anda memaksimumkan pengalaman dan membuat keputusan yang betul dan tepat. Panduan lengkap ini akan menjawab segala persoalan anda seperti perkara yang perlu dipertimbangkan, kesalahan biasa dilakukan semasa pandu uji. Malah, anda juga berpeluang mempelajari cara mengenal pasti kereta pernah terlibat kemalangan, kebakaran atau ditenggelami banjir.

Artikel Berkaitan:
Pandu Uji: Jangan Beli Kereta Terpakai Tanpa Langkah Penting Ini

3. Pilih Pinjaman atau Loan Kereta yang Sesuai

Tidak kira sama ada kereta baharu atau kereta terpakai, cara yang biasa dilakukan oleh bakal pembeli untuk memiliki kereta adalah dengan melalui pinjaman atau
loan
 kereta. Pinjaman termasuk faedah perlu dibayar balik kepada pihak bank secara ansurans dalam jangka masa tertentu. Kadar pinjaman, faedah pinjaman, kaedah pengiraan pinjaman bergantung pada keperluan bank yang turut mengambil kira kelayakan gaji, rekod pinjaman sedia ada dan faktor-faktor semasa yang lain.

Artikel Berkaitan:
Perkara Yang Anda Perlu Tahu Mengenai Pinjaman atau Loan Kereta

4. Memahami Jenis Insurans Kereta

Insuran kereta merupakan perlindungan tambahan yang dibeli oleh pemilik kereta yang bertujuan untuk melindungi pengguna dan membantu mengurangkan kos pembaikan yang perlu ditanggung sekiranya berlaku kemalangan atau kerosakan kereta. Kurang arif tentang insurans,
No Claim Discount
 (NCD) dan cara
 renew
 insurans kereta secara
online
? Tidak pasti tentang jenis dan harga insurans yang terbaik untuk kereta anda? Ketahui panduan menyeluruh mengenai insurans kereta di sini.

Artikel Berkaitan:
Jenis, Harga dan Perbandingan Polisi Insurans Kereta di Malaysia

5. Tukar atau Pilih Nombor Plat Kereta

Kereta sudah
confirm
, namun nombor plat kereta belum tersedia? Tertanya-tanya proses membida nombor plat kereta secara
 online
? Ketahui panduan komprehensif cara beli nombor plat kenderaan melalui Sistem Bidaan Nombor Plat Kenderaan Secara Dalam Talian, JPJeBid. Panduan ini turut menampilkan cara daftar portal JPJeBid, kategori nombor plat, semakan nombor plat terkini mengikut negeri, kaedah pembayaran dan harga tempahan nombor plat kereta.

Artikel Berkaitan:
Cara Beli, Tender atau Bida No Plat Kenderaan Secara Online Melalui JPJeBid

6. Beli Kereta Terpakai di Carsome: Bagaimana Carsome
Refurbished
 Kereta Lama

Kereta Carsome Certified melalui 175 titik pemeriksaan menyeluruh sebelum dijual semula kepada pelanggan kami. Malah, kereta ini juga akan melalui proses penambahbaikan bagi memastikan ia selari dengan standard jualan kami sebelum disenaraikan untuk dijual kepada pelanggan. Selain itu, kereta yang dijual tidak pernah ditenggelami banjir, telibat dalam kemalangan atau kebakaran yang berpotensi menjejaskan sruktur dan prestasi kereta.

Artikel Berkaitan:
Bagaimana Carsome Refurbished Kereta Carsome Certified?

7. Kaedah Pembayaran untuk Beli Kereta Terpakai

Pembelian kereta terpakai melalui Carsome menawarkan pelbagai kelebihan menarik yang boleh memberi anda jaminan yang diharapkan. Selain pelbagai kaedah pembayaran yang sesuai mengikut keperluan anda, Carsome turut menawarkan jaminan pengembalian wang secara penuh dalam tempoh lima (5) hari sekiranya anda mengubah fikiran selepas pembelian.

Cara Jual Kereta Terpakai di Malaysia?

Berikut merupakan perkara-perkara yang perlu anda pertimbangkan sebelum menjual kereta lama terpakai anda:

1. Bagaimana Cara Jual Kereta Lama Anda pada Harga yang Tinggi?

Faktor-faktor seperti had perbatuan, reputasi, keadaan kereta, sejarah servis kereta merupakan antara faktor yang mempengaruhi kadar susut nilai kereta. Dalam erti kata lain, kereta yang tidak diselenggara atau dijaga dengan baik biasanya ditawarkan pada harga yang jauh lebih murah berbanding harga sebenar pasaran. Namun begitu, ia tidak bermaksud anda hanya perlu bersetuju dengan harga yang ditawarkan – ketahui tips
mark up
 harga jualan kereta anda di sini.

Artikel Berkaitan:
Cara ‘Mark Up’ Harga Kereta Terpakai Anda?

2. Dokumen Diperlukan untuk Jual Kereta

Sama ada anda ingin trade in kereta lama anda kepada kereta baharu atau menjualnya untuk mendapatkan duit tambahan, banyak perkara yang perlu anda pertimbangkan antaranya dokumen-dokumen sokongan untuk memudahkan urusan jual beli anda. Sebelum anda memulakan proses jual beli kereta anda, anda disarankan untuk memahami cara jual kereta yang betul dan dokumen yang anda perlukan untuk mempercepatkan proses.

Artikel Berkaitan:
J
ual Kereta Anda dan Dapatkan Bayaran dalam 1 Jam! Senang dan Pantas!

3. Harga Pasaran dan Kadar Susut Nilai Kereta

Secara amnya, penyusutan nilai kereta bergantung pada penggunaan harian (
wear and tear
). Sesebuah kenderaan biasanya susut nilai antara 15 hingga 35 peratus pada tahun pertama. Ia boleh mencecah sehingga 50 peratus setelah memasuki usia lima tahun dan ke atas. Ketahui lebih lanjut mengenai faktor yang mempengaruhi nilai pasaran kereta anda, kadar susut nilai purata dan cara untuk meminimumkan kadar susut nilai kereta di sini.

Artikel Berkaitan:
Susut Nilai Kereta: Berapa Anggaran Harga Semasa Kereta Anda?

4. Laporan Pemeriksaan Puspakom (Laporan B5)

Semua kenderaan persendirian perlu menjalani pemeriksaan tukar milik di Puspakom sebelum permindahan hak milik kenderaan boleh dilakukan. Ini kerana,
Jabatan Pengangkutan Jalan Malaysia (JPJ)

memerlukan laporan B5 atau
 B5 Report
 sebelum pemindahan hak milik boleh dilakukan. Pemeriksaan ini bertujuan untuk melindungi bakal pembeli daripada membeli atau memiliki kenderaan yang tidak sah seperti kenderaan potong-sambung.

Artikel Berkaitan:
Perkara Yang Anda Perlu Tahu Mengenai Pemeriksaan PUSPAKOM

5. Proses Bidaan Langsung atau
Carsome Live Bidding

Selepas pemeriksaan dilakukan oleh pemeriksa bertauliah, anda boleh memilih sama ada untuk menerima harga yang ditawarkan
 on the spot
 atau memilih untuk melakukan bidaan harga secara langsung. Jika anda berminat untuk menjual kereta anda secara
live bidding
, ketahui lebih lanjut mengenai proses bidaan harga di Carsome dan perkara-perkara lain berkaitannya di sini.

Artikel Berkaitan:
Terima Tawaran Harga atau Pilih Live Bidding Carsome? Cara Dapatkan Nilai Harga Tertinggi untuk Kereta Anda

Tips Pemilikan Kereta di Malaysia?

Berikut merupakan perkara-perkara yang perlu anda pertimbangkan sebelum anda memiliki kereta pertama anda:

1. Pembaharuan Cukai Jalan dan Insurans Kereta Secara Online

Selain lesen memandu, cukai jalan dan insurans kereta yang masih aktif merupakan perkara penting yang perlu ada bagi membolehkan sesebuah kenderaan digunakan di atas jalan raya. Jika salah satu daripadanya telah luput, ia boleh menjadi suatu mimpi ngeri terutamanya semasa melalui sekatan jalan raya. Jika dahulu, pembaharuan cukai jalan dan insurans kereta perlu dilakukan secara fizikal di kaunter, kini ia boleh dilakukan secara dalam talian. Ketahui panduan lengkap bagi membantu anda memperbaharui cukai jalan dan insurans kereta secara
 online
 di sini.

Artikel Berkaitan:

Cara ‘Renew’ Roadtax atau Pembaharuan Cukai Jalan dan Insurans Secara Online

2.
Refinance
 Pinjaman Kereta

Jika anda sedang mempertimbangkan untuk melakukan
refinance
 atau penstrukturan semula pinjaman anda sama ada untuk menyelesaikan baki pinjaman dengan cepat atau mengurangkan beban kewangan bulanan sedia ada, anda boleh mengetahui kepentingan
refinance
 pinjaman, cara dan kelebihan melakukan penstrukturan semula pinjaman di sini.

Artikel Berkaitan:

Refinance Kereta, Cara Terbaik Kurangkan Ansuran Bulanan Kenderaan?

3. Servis atau Penyelenggaraan Kereta

Pertama kali memiliki kereta dan kurang arif tentang perkara yang perlu dititikberatkan semasa servis kereta? Aspek penyelenggaraan kereta kadang-kala boleh menjadi sedikit merumitkan dan memeningkan lebih-lebih jika tiada ilmu berkaitan penyelenggaraan kereta. Ketahui 15
checklist
 servis kereta yang boleh membantu memudahkan anda. Penyelenggaraan secara berjadual penting bagi memastikan kenderaan berada dalam keadaan baik, selamat dan mampu beroperasi pada tahap yang optimum.

Artikel Berkaitan:
15 Perkara Yang Perlu Diberi Perhatian Semasa Servis Kereta Anda

4. Pindah Milik atau Tukar Nama Kereta

Proses pindah milik atau tukar nama kereta boleh dianggap sebagai suatu proses yang sukar dan remeh lebih-lebih lagi jika pemilik asal kenderaan telah meninggal dunia. Ketahui cara tukar nama kereta dan panduan lengkap pindah hak milik kereta secara sukarela atau sekiranya
owner
 atau pemilik kereta meninggal dunia, dokumen-dokumen yang diperlukan di sini.

Artikel Berkaitan:
Proses dan Cara Tukar Nama Kereta dan Hak Milik Kenderaan

Semoga perkongsian ini dapat membantu anda sekiranya anda merancang untuk menjual atau membeli kereta terpakai. Untuk memudahkan urusan anda, anda boleh memilih untuk
 beli kereta
 atau
jual kereta terpakai lama

anda di Carsome. Carsome merupakan
 platform jual beli kereta terpakai
yang menawarkan perkhidmatan terbaik untuk anda dengan tawaran pilihan kereta terpakai yang berkualiti, dokumentasi berkaitan diuruskan sepenuhnya dan perkhidmatan penghantaran kereta secara terus ke pintu rumah anda!

Ahmad Azwadie Azman


Search

Home
BM
Semuanya Yang Anda Perlu Tahu Mengenai CARSOME Certified

By

Haziq Asyraf

Apabila
membeli kereta terpakai
,
 pembeli bukan sahaja kena fikir tentang bajet dan jenis kereta yang nak dibeli, tetapi juga kena hadap proses pembelian yang memakan masa, kertas kerja yang banyak, dan pemeriksaan kereta yang menyusahkan. Sebab inilah CARSOME memperkenalkan cara pembelian kereta yang terjamin agar anda boleh dapatkan kereta pramilik berkualiti dengan mudah, pantas, dan selamat.

CARSOME Certified adalah janji kami untuk menyediakan kereta pramilik yang telah melepasi pemeriksaan 175-titik yang teliti dan telah dibaik pulih secara profesional. Ini adalah jaminan kami untuk memberi anda kereta pramilik berkualiti dengan keselamatan melebihi taraf, keselesaan sepenuhnya, dan estetik yang telah dibaik pulih.

CARSOME Certified bukan setakat jaminan kualiti, ia juga merupakan taraf baharu pembelian kereta pramilik berkualiti yang memberi keyakinan kepada mereka yang mahu membeli kereta terpakai dengan proses pembelian yang pantas, mudah, dan selamat.

Berikut adalah antara kelebihan yang anda boleh nikmati apabila memilih kereta CARSOME Certified.

Jaminan Kualiti Melalui Pemeriksaan 175-Titik

Setiap kereta CARSOME Certified telah dipilih dengan teliti dan diperiksa secara menyeluruh melalui pemeriksaan 175-titik kami untuk memastikan kereta bebas daripada kemalangan teruk dan kerosakan banjir, sebelum dihantar ke CARSOME Certified Lab untuk dibaik pulih.

Pemeriksaan dilakukan dengan cermat oleh pemeriksa profesional kami mengikut spesifikasi yang ketat untuk memastikan kereta berada dalam keadaan yang baik. Inilah cara kami memastikan kualiti melalui pemeriksaan 175-titik kami.

Pemeriksaan Luaran

Pemeriksa profesional kami akan menilai bahagian luaran kereta yang berikut dengan teliti untuk memastikan yang ia tidak pernah diubah dan mematuhi taraf piawaian CARSOME Certified:

Nombor enjin

Panel badan dan bampar

Pintu, bonet, dan but

Cermin tingkap dan cermin sisi

Lampu

Rim dan tayar

Pemeriksa kami akan memastikan yang nombor enjin atau casis kereta tidak pernah diubah supaya kami boleh memastikan yang kereta tersebut bukanlah kereta klon dan tidak pernah diisytiharkan sebagai
total loss.

Selain itu, pemeriksa kami juga akan memerhatikan jika terdapat tanda-tanda pembaikan pada panel badan kereta atau tanda kimpalan yang ketara pada bahagian sendi untuk memastikan kereta bebas daripada kerosakan akibat kemalangan teruk. Kami juga akan memeriksa jika terdapat kesan karat atau kulat pada badan kereta untuk memastikan ia bebas daripada kerosakan akibat banjir.

Pemeriksaan Dalaman

Kemudian, bahagian dalaman kereta pula akan diperiksa dengan teliti untuk memastikan semua butang dan ciri keselamatan berfungsi dengan baik. Pemeriksa profesional kami akan menjalankan pemeriksaan menyeluruh untuk memastikan bahawa komponen berikut memenuhi piawaian CARSOME Certified kami:

Kemudahan dalaman (Meter, lampu penunjuk, lampu amaran, dan lain-lain)

Tali pinggang keselamatan

Sistem audio dan penggera

Sistem pendingin hawa

Tikar

Tingkap dan kunci pintu

Hud kereta

Bumbung matahari

Panel papan pemuka diperiksa untuk sebarang tanda amaran yang menyala atau berkelip, manakala semua tombol dan butang diperiksa untuk memastikan masing-masing berfungsi dengan baik.

Selain itu, sistem pendingin hawa diperiksa untuk mengesahkan yang ia beroperasi sepenuhnya dan dapat mengedarkan udara sejuk ke seluruh kabin kereta. Jika terdapat masalah dengan sistem pendingin hawa, ia akan dibaiki apabila kereta melalui Proses Pembaikpulihan CARSOME Certified kami.

Artikel berkaitan:

Jangan Teruskan Pemanduan Jika 3 Lampu Amaran Kereta Ini Menyala!

Pemeriksaan Bahagian Bawah Kereta

Seterusnya, pemeriksa kami akan memeriksa bahagian bawah kereta. Pemeriksaan ini memastikan tiada sebarang kerosakan atau kebocoran pada sistem ekzos, brek, tayar, dan transmisi.

Setiap komponen akan dinilai oleh pemeriksa kami untuk memastikan ia mematuhi piawaian CARSOME Certified. Kebanyakan komponen di bahagian bawah kereta mengalami tekanan berterusan semasa dipandu, jadi pemeriksaan ini bertujuan untuk memastikan ianya berfungsi dengan baik.

Ujian Pemanduan Singkat

Bahagian terakhir pemeriksaan melibatkan ujian pemanduan singkat yang akan dijalan oleh pemeriksa kami. Ini adalah bahagian paling penting dalam pemeriksaan yang akan memastikan enjin kereta, sistem transmisi, dan brek berfungsi dengan baik.

Pemeriksa kami akan memerhatikan jika terdapat sebarang tanda-tanda amaran semasa memandu seperti gegaran atau bunyi yang sangat kuat dan bau yang pelik. Stereng kereta mesti boleh berpusing sepenuhnya dan brek mestilah berfungsi dengan baik tanpa sebarang bunyi pelik.

Ketenangan Jiwa dengan Waranti 1 Tahun

Kereta CARSOME Certified telah dibaik pulih mengikut piawaian yang paling tinggi dan dilindungi dari hari pertama. Setiap kereta didatangkan dengan Program Waranti Lanjutan CARSOME (EWP) selama satu tahun tanpa sebarang kos tambahan.

Kami bekerjasama dengan Allianz untuk memberi jaminan menyeluruh bagi kereta CARSOME Certified untuk menjamin ketenangan jiwa anda. Waranti kami terdiri daripada dua pelan yang sah untuk 12 bulan – pelan Gold yang diberikan secara automatik kepada semua kereta CARSOME Certified dan juga pelan Platinum yang merupakan pelan naik taraf pilihan yang boleh disertakan dalam pembelian anda.

CARSOME Gold EWP

Semua kereta CARSOME Certified didatangkan dengan pelan waranti Gold dan anda layak mendapat perlindungan berikut yang merangkumi:

1)
Enjin

Blok silinder

Kotak engkol (
Crankcase
)

Kepala silinder

Gasket kepala silinder dan lain-lain. (
Cylinder head gasket etc.
)

2)
Transmisi manual dan automatik

Bingkai kotak gear dan semua bahagian dalaman

Penukar kilas (
Torque converter
)

Unit kawalan transmisi

Unit gear suis elektro hidraulik

3)
 Sistem pendingin hawa

Pemampat (
Compressor
)

Kapasitor

Kipas radiator

CARSOME Platinum EWP

Pelan Platinum pula adalah naik taraf pilihan yang boleh disertakan dalam pembelian anda untuk perlindungan tambahan. Anggaran harga pelan ini sekitar RM600 hingga RM1,500, bergantung kepada kapasiti enjin dan tahun pembuatan kereta. Pelan ini merangkumi perlindungan yang berikut:

1) Semua yang terkandung dalam pelan Gold

2) Sistem minyak

Pam minyak

Pam suntikan

Muncung suntikan dan lain-lain. (
Injection nozzles etc.
)

3) Stereng

Gear stereng mekanikal atau hidraulik dengan semua bahagian dalaman

Sistem stereng kuasa elektrik

Pam hidraulik dengan semua bahagian dalaman dan komponen stereng elektronik

4) Sistem penyejukan

Pam air

Penyejuk air

Penukar haba

Termostat

Kipas (elektrik dan mekanikal, termasuk klac likat (
viscous clutch
), tanpa roda kipas)

5) Bantuan kecemasan atas jalan

Pusat panggilan 24 jam sehari (
1800-22-5542
)

Servis tunda 100km sehala, tanpa had tuntutan

Servis tunda kerosakan dan kemalangan, termasuk pada waktu malam

Bantuan atas jalan segera

Bantuan seluruh negara, termasuk Sabah dan Sarawak

Tuntut Waranti CARSOME Anda Dengan Mudah

Kalau kereta CARSOME Certified anda mengalami masalah semasa dalam tempoh waranti, jangan risau! Allianz, rakan kongsi kami, akan memberi anda sokongan profesional 24 jam sehari untuk membantu anda dalam proses menuntut waranti.

Ada dua cara mudah untuk anda tuntut waranti CARSOME:

Hubungi
Allianz Roadside Assistance (RSA)
 – Anda boleh hubungi mereka melalui talian bebas tol
 1800-22-5542
.

Bawa kereta anda ke bengkel panel
 – Di bengkel panel Allianz, beritahu konsultan atau petugas di situ yang anda mahu menuntut “Waranti CARSOME” dan mereka akan membimbing anda melalui proses yang diperlukan.

Artikel berkaitan:

Cara Untuk Menuntut Waranti Lanjutan 1 Tahun CARSOME

Harga Tetap, Tanpa Sebarang Kejutan & Bayaran Tersembunyi

Di CARSOME, harga yang anda lihat adalah harga yang anda perlu bayar untuk kereta pilihan anda. Ianya sudah merangkumi bayaran cukai jalan, bayaran PUSPAKOM, bayaran pemprosesan pinjaman, dan juga bayaran pemindahan hak milik.

Anda juga tak perlu menghadapi kertas kerja yang banyak dan leceh dalam proses membeli kereta, kami akan uruskan semuanya untuk anda – termasuklah pergi ke lokasi yang diperlukan  untuk berurusan dengan pihak yang berkaitan.

Beginilah cara kami mengendalikan kertas kerja yang diperlukan dalam proses pembelian untuk anda:

Sebelum Pembelian:
 Anda cuma perlu sediakan dokumen berikut untuk memudahkan urusan menjual kereta dan untuk permohonan pinjaman:

Kad pengenalan (warganegara Malaysia) atau pasport (bukan warganegara Malaysia)

Lesen memandu yang sah

Penyata gaji tiga bulan terkini

Penyata bank tiga bulan terkini

Penyata KWSP

Lain-lain dokumen sokongan yang diperlukan

Kelulusan Pinjaman:
 Setelah pinjaman anda diluluskan, kami akan mengambil Surat Aku Janji (LOU) bagi pihak anda.

Selepas Pembelian:
Setelah proses pembelian kereta selesai, Konsultan CARSOME kami akan mendapatkan dokumen berikut untuk anda:

Dokumen pemindahan hak milik kereta

Cukai jalan

Sijil Pemilikan Kenderaan (VOC)

CARSOME menitikberatkan ketelusan dalam setiap proses kami. Semua kereta CARSOME Certified dilengkapi dengan laporan pemeriksaan 175-titik lengkap yang boleh dimuat turun di laman web kami. Ada juga kereta CARSOME Certified terpilih yang didatangkan dengan paparan 360 darjah yang tidak disunting agar anda boleh lihat bahagian dalam dan luar kereta sebelum menempah pandu uji.

Jaminan Pulangan Wang Dalam 5 Hari Jika Anda Berubah Fikiran

Setiap kereta CARSOME Certified layak menerima jaminan pulangan wang lima hari kami, jadi jika anda berubah fikiran mengenai pembelian kereta anda, pulangkan saja kereta kepada kami dan anda akan menerima pulangan wang tanpa sebarang soalan!

Jaminan pulangan wang lima hari kami hanya sah jika kereta:

Tidak diubah suai atau dimodifikasi

Tidak dipandu melebihi 300km

Tidak mempunyai sebarang saman atau denda

Tidak dijual semula atau dipindah milik kepada orang lain

Dipulangkan dalam masa lima hari daripada tarikh penerimaan kereta

Cara Untuk Dapatkan Pulangan Wang Anda

Ini caranya untuk anda dapatkan pulangan wang kalau berubah fikiran mengenai pembelian kereta anda:

Langkah 1:
 Pergi ke mana-mana Pusat Pengalaman CARSOME yang berhampiran dengan anda dan isikan borang pemulangan kenderaan.

Langkah 2:
 Pulangkan kereta di Pusat Pengalaman kami.

Langkah 3:
 Anda akan terima pulangan wang anda dalam masa 14 hari bekerja*.

Sebaliknya, bagi pelanggan yang memilih untuk
 trade in
 kereta lama mereka semasa dalam proses pembelian, kereta lama mereka tidak akan dipulangkan semula. Tetapi, pelanggan akan menerima bayaran mengikut nilai
 trade in
yang telah dipersetujui.

Pilih CARSOME Certified Untuk Ketenangan Jiwa Anda

Terdapat sehingga 30 jenama yang boleh anda pilih daripada pelbagai pilihan kereta CARSOME Certified yang kami tawarkan – untuk memenuhi setiap keperluan anda. Sebagai taraf baharu pembelian kereta pramilik, CARSOME Certified menjanjikan hanya kereta pramilik berkualiti yang telah melepasi pemeriksaan 175-titik yang ketat dengan harga yang tetap bersama jaminan pulangan wang dalam lima hari dan juga waranti selama satu tahun.

Setiap kereta CARSOME Certified juga telah dibaik pulih melebihi taraf global dengan
Proses Pembaikpulihan CARSOME Certified
 kami untuk menjamin keselamatan, keselesaan sepenuhnya, dan estetik yang telah dibaik pulih.

Kalau anda dah sedia nak bawa pulang kereta CARSOME Certified, kami sentiasa bersedia membantu anda. Tempah kereta idaman anda di
carsome.my
 atau
muat turun aplikasi kami
 daripada App Store atau Play Store hari ini.

Artikel berkaitan:
CARSOME Certified: Taraf Baharu Pembelian Kereta Pramilik

Tags
CARSOME Certified


Search

Home
Automotive
Panduan Pandu Uji Kereta Yang Patut Anda Tahu

By

Ahmad Azwadie Azman

Membeli kereta, tak kiralah sama ada yang baharu ataupun yang terpakai, merupakan satu proses yang memerlukan komitmen bagi menyelidik dan juga membuat keputusan. Disebabkan anda akan memiliki kereta ini untuk beberapa tahun, anda mestilah nak kereta yang dibeli memenuhi keperluan dan kehendak anda.

Kerana itulah pandu uji sangat penting sebelum membeli kereta untuk mengetahui sama ada kereta tersebut sesuai untuk anda. Untuk memastikan anda boleh mendapat manfaat sepenuhnya semasa sesi pandu uji, ini panduan untuk segalanya yang anda patut tahu mengenai pandu uji.

Senarai Kandungan

Kenapa Kena Pandu Uji Kereta?

Soalan yang Sepatutnya Anda Tanya Sebelum Pandu Uji

Senarai Semak Apa Yang Anda Patut Buat Sebelum, Semasa, & Selepas Pandu Uji

Kesilapan yang Mahu Dielakkan Semasa Pandu Uji

Berapa Lama & Di Mana Nak Pandu Uji?

Bagaimana Untuk Elakkan Terbeli Kereta Berisiko Tinggi?

Pandu Milik Kereta CARSOME Certified

Kenapa Kena Pandu Uji Kereta?

Apabila ingin membeli kereta, anda boleh memilih untuk memandu uji. Ketika inilah anda boleh merasai pengalaman memandu kereta tersebut. Penjual akan semestinya berada bersama anda sepanjang sesi pandu uji dan semasa anda memandu uji kereta, anda boleh tanya soalan-soalan supaya anda faham segalanya tentang kereta tersebut serta sebarang kemusykilan yang anda ada.

Anda boleh tahu bermacam perkara semasa sesi pandu uji terutamanya ketika memandu pada kelajuan yang pelbagai di permukaan jalan yang berbeza, atau memasuki simpang, dan sebagainya. Ini dua sebab mengapa anda wajib memandu uji kereta:

Memastikan kereta sesuai dengan gaya hidup anda
: Disebabkan kereta ini merupakan antara komitmen kewangan terbesar yang anda akan buat, anda semestinya mahukan kereta yang sesuai dengan anda. Ketika sesi pandu uji, anda berpeluang untuk faham dan merasai pengalaman memandu kereta tersebut. Anda juga boleh memeriksa ciri seperti ruang but, bilangan tempat duduk, dan lain-lain.

Periksa keadaan dan prestasi kereta
: Memandu kereta dengan meninjau kereta adalah pengalaman yang sangat berbeza. Ada beberapa perkara yang anda tidak akan perasan ketika meninjau kerana masalah seperti bunyi pelik ketika memandu ataupun masalah pengendalian stereng hanya akan muncul ketika pandu uji. Ini sangat penting terutamanya ketika anda membeli kereta terpakai kerana ada penjual yang mungkin tidak memberitahu bahagian kereta mana yang telah rosak.

Disebabkan itulah, anda sepatutnya menjangkakan kereta yang anda beli berbaloi dengan harga yang ditawarkan. Dengan pandu uji, anda berpeluang mengetahui dan merasai dengan memandu sendiri kereta yang anda ingin beli.

Artikel Berkaitan:
Panduan Lengkap Loan Kereta: Apa yang Anda Perlu Tahu Tentang Pinjaman Kereta

Nak tahu apa yang anda sepatutnya buat sebelum pergi ke pusat jualan untuk pandu uji? Ini apa yang anda boleh buat:

Soalan yang Sepatutnya Anda Tanya Sebelum Pandu Uji

Sebelum membeli kereta, ini soalan-soalan yang anda perlu tanya diri anda sendiri dahulu.

 Adakah Kereta Ini Sesuai Dengan Gaya Dan Keperluan Hidup Saya?

Apabila membeli kereta (baharu atau terpakai), penting untuk anda tahu dulu untuk apa kereta anda akan digunakan – adalah ia akan digunakan untuk seisi keluarga, mengambil anak daripada sekolah, untuk membawa haiwan peliharaan, aktiviti luar, atau lain-lain? Pandu uji boleh menjawab semua soalan ini.

 Cukup Ke Ruang Untuk Tempat Duduk Kanak-kanak Atau Untuk Anak-anak Duduk?

Jika anda berkeluarga, kereta yang dibeli sepatutnya cukup selesa untuk penumpang hadapan dan juga penumpang belakang. Kalau boleh, bawa sekali keluarga anda untuk sesi pandu uji. Dan periksa juga ada tak ruang mencukupi untuk tempat duduk kanak-kanak. Pastikan semua orang dapat duduk dengan selesa dengan ruang kaki yang mencukupi sebab anda tak nak rasa tak selesa kerana lutut penumpang belakang menekan kerusi pemandu dan dirasai oleh anda.

 Macam Mana Dengan Prestasi Kereta?

Apabila anda memandu uji, pandulah melalui pelbagai permukaan jalan termasuklah lebuh raya. Perhatikan pengendalian kereta, pertukaran gear, pecutan, dan juga brek serta bagaimana ia membelok.

Anda juga patut tanya tentang penggunaan minyak kereta. Contohnya, berapa banyak minyak diperlukan untuk memandu sejauh 100km. Kebiasaannya, lima hingga lapan liter untuk setiap 100km sudah cukup tetapi kalau melebihi 12 liter untuk setiap 100km, penggunaan minyak boleh dianggap tidak cekap.

 Kereta Senang Diparkir?

Setiap perjalanan dimulakan dan berakhir dengan parkir. Membeli kereta yang mudah diparkir boleh menjimatkan banyak masa dan boleh mengelakkan rasa kecewa nanti. Jadi, pertimbangkan faktor ini termasuklah keperluan untuk parkir di tempat kerja dan rumah anda. Kereta baharu kini dilengkapi dengan ciri canggih seperti sistem bantu parkir yang boleh membantu anda memarkir dengan betul dengan bantuan kamera beserta pengesan.

 Ciri Yang Anda Tak Suka?

Setelah selesai pandu uji, fikirkan apa yang anda tak suka tentang kereta tersebut. Butiran kecil seperti mudah tak nak keluar masuk kereta (terutama jika anda seorang yang tinggi atau memerlukan bantuan) atau keselesaan kerusi mungkin boleh diambil kira nanti.

Senarai Semak Apa Yang Patut Anda Buat Sebelum, Semasa, & Selepas Pandu Uji

Membeli kereta lebih-lebih lagi kereta terpakai boleh jadi perkara yang menyeronokkan atau menakutkan. Ini merupakan senarai semak yang boleh membantu anda semasa pandu uji dan segalanya yang perlu anda buat sebelum, semasa, dan selepas pandu uji.

Artikel Berkaitan:

4 Cara Mudah Untuk Kenal Pasti Kereta Terpakai yang Terbaik Bagi Pembeli Kali Pertama

Sebelum Memilih Kereta

Selidik dahulu kereta yang anda nak beli sebelum melawat ke pusat jualan. Anda boleh baca ulasan dalam talian, menyertai ruang perbincangan, dan mencari panduan membeli bagi kereta yang anda ingini untuk dapatkan maklumat tentang kereta yang anda mahukan.

Sebelum Masuk Ke Dalam Kereta

Anda sepatutnya periksa:

Jika ada sebarang kesan karat di bawah kereta, lingkungan tayar, dan juga badan kereta.

Jika ada sebarang kesan lekukan dan calar.

Jika keadaan paip ekzos dipasang dengan betul dan kuat.

Warna asap kereta yang keluar daripada ekzos.

Jika semua lampu dan lampu isyarat kereta berfungsi.

Keadaan tayar. Adakah ia sudah haus? Jika bunga tayar kurang daripada 3mm, ia perlu ditukar.

Bahagian enjin dengan minyak enjin perlu diisi pada tahap yang betul atau jika ada sebarang kesan karat atau bocor.

Sebarang kesan merekah pada hos dan tali sawat.

Laporan servis dan pemeriksaan kereta untuk mengetahui tentang keadaan kereta.

Dokumen yang lengkap untuk kereta (cukai jalan, insurans, dsb).

Sebelum Menghidupkan Enjin

Pastikan sistem maklumat hibur termasuklah audio berfungsi dengan baik. Dengarkan sebarang bunyi yang tenggelam atau tidak jelas yang menjadi tanda audio yang telah rosak.

Periksa perbatuan. Adakah perbatuan yang direkodkan rasional dengan keadaan kereta?

Periksa jika pendingin hawa, tingkap, sistem kunci, bilah pengelap cermin, dan cermin sisi berfungsi dengan sempurna.

Periksa juga untuk lampu amaran. Ada yang mati sejurus enjin dihidupkan? Ada yang hidup semasa pemanduan?

Semasa Pandu Uji

Adakah kereta memecut apabila anda menekan pedal minyak?

Adakah stereng berpusing dengan lancar? Jika kereta melencong ke satu sisi semasa anda memandu, ia mungkin disebabkan tekanan tayar tak sekata atau masalah pada suspensi.

Perhatikan tolok suhu untuk sebarang tanda peningkatan suhu.

Bagi kereta manual, adakah cekam (
clutch
) boleh ditekan? Bolehkah anda menukar gear dengan senang dan adakah kereta menyentak semasa pertukaran gear?

Untuk kereta automatik, adakah tuil gear berada pada kedudukan yang betul atau anda perlu membetulkannya secara manual?

Apabila membrek, adakah kereta berhenti sepenuhnya atau anda perlu menekan pedal brek dengan kuat barulah kereta berhenti? Ada dengar sebarang bunyi pelik semasa anda membrek?

Uji brek tangan, sebaiknya di bukit.

Pandu di atas bonggol kelajuan untuk merasai pemanduan di atas permukaan jalan tak rata. Dengarkan juga untuk sebarang bunyi ketukan atau dentangan.

Selepas Pandu Uji

Tunggu beberapa minit sebelum mematikan kereta dan hidupkan semula sementara enjin masih lagi panas. Jika ia tidak hidup, pasti ada masalah yang serius yang anda nak elak kerana ia mungkin berpunca daripada pemancit bahan api.

Adakah ia sesi pemanduan yang selesa? Adakah ia sesuai dengan keperluan harian anda? Adakah cukup ruang kaki bagi semua penumpang yang akan menaiki kereta anda?

Jangan buat keputusan terus. Yang terbaik adalah untuk memandu uji kereta sebanyak tiga kali bagi membiasakan diri anda dengan kereta dan memastikan anda sentiasa ada pilihan yang lain.

Kesilapan yang Mahu Dielakkan Semasa Pandu Uji

Ini merupakan antara kesilapan yang anda mahu elakkan semasa anda memandu uji kereta.

Bertemu Dengan Pemilik/Berkunjung Ke Pusat jualan tanpa perancangan

Sebelum bertemu dengan pemilik atau berkunjung ke pusat jualan, selidik dahulu kereta yang anda ingin beli. Ketahui berapa harga kereta, berapa banyak anda boleh bayar untuk kereta serta pembaikan yang ada dan kenal pasti mengapa anda nak membeli kereta tersebut. Jangan termakan dengan pujuk rayu jurujual untuk membeli kereta yang lain.

Tidak Membuat Bajet Yang Betul

Ketika menyediakan bajet bagi kereta baharu anda, selain daripada mengambil tahu tentang harga pasaran dan jumlah pinjaman, anda juga sepatutnya buat kira-kira bagi penyelenggaraan kereta dan juga untuk sebarang  kerosakan yang mungkin berlaku.

Tidak Mempertimbangkan Dengan Sebaiknya Kereta Yang Ingin Dibeli

Apa saja yang anda nak beli, jangan terlalu terburu-buru untuk membuat keputusan. Tak perlulah pandu uji setiap kereta yang dijual tetapi yang penting ialah anda mengambil masa untuk mempertimbangkan sebelum membuat keputusan untuk membeli.

Berapa Lama & Di Mana Nak Pandu Uji?

Inilah masanya untuk menilai kereta yang anda pilih dan anda boleh mengesan sebarang masalah dengan rangkaian pemacu (
drivetrain
), pemanduan, suspensi, brek, atau lain-lain bahagian penting pada kereta. Berkenaan berapa lama sepatutnya anda memandu uji kereta, anda sepatutnya memandu seberapa lama yang boleh dan di beberapa jenis permukaan jalan dan juga keadaan memandu yang berbeza.

Kebanyakan pusat jualan mempunyai laluan yang telah ditetapkan dan mereka akan cadangkan kepada anda laluan ini yang kebiasaannya mengambil masa 15 hingga 30 minit. Tetapi jangan takut untuk meminta untuk memanjangkan sesi pandu uji jika anda perlukannya.

Jadi, di mana anda mahu pandu uji kereta? Jika anda tinggal dan bekerja di bandar, anda semestinya akan memandu di pelbagai keadaan jalan sepanjang hari. Jadi, jika anda ingin  memandu uji, anda sepatutnya memandu di dalam kawasan bandar, di atas lebuh raya, dan juga di jalan luar bandar/kampung. Uji pengendalian kereta pada pelbagai kelajuan dan jangan lupa  untuk menguji kecekapan brek.

Ketika Anda Memandu Di Atas Jalan Dengan Trafik Tak Menentu

Pastikan untuk perhatikan sensasi brek apabila anda berhenti.

Dengarkan untuk sebarang bunyi berkeriut atau berdecit yang menjadi tanda pad brek yang telah haus.

Bagaimana pemanduan melalui lubang jalan dan jalan tak rata? Anda sepatutnya memandu perlahan dan mendengar untuk sebarang bunyi berdentang atau ketukan yang menandakan masalah pada stereng.

Keadaan kereta ketika membelok selekoh tajam? Adakah ia bergerak dengan lancar tanpa bergoyang? Sebarang rintangan atau sentakan mungkin petanda masalah pada suspensi.

Ketika Memandu Di Lebuh Raya Di Mana Anda Boleh Memecut:

Adakah kereta anda memecut dengan laju dan bergerak lancar daripada gear ke gear? Jika kereta menyentak ketika bertukar gear, itu merupakan petanda masalah enjin.

Menukar laluan dengan berhati-hati beberapa kali untuk mengetahui tindak balas kereta pada kelajuan yang berbeza.

Dengar untuk sebarang bunyi berdecit, bising di sebalik bunyi enjin. Ia mungkin tanda tali sawat yang rosak atau pad brek.

Mendaki bukit untuk memeriksa brek.

Ketika Anda Parkir Sisi

Pertukaran kepada gear undur yang lancar. Jika kereta tersentak atau mengeluarkan bunyi berdentang ketika menukar gear, ia mungkin tanda masalah transmisi.

Bagaimana dengan tindak balas kereta? Ketika kereta dalam gear undur, adakah pedal minyak dan brek terasa ‘lain’?

Muat ke kereta dalam ruang parkir biasa?

Sekarang anda pun dah tahu apa yang perlu dibuat sebelum, semasa, dan selepas pandu uji dna juga di mana anda boleh pandu uji kereta, jadi anda kini boleh membezakan antara kereta terpakai yang bagus dan juga kereta terpakai berisiko tinggi. Ini caranya untuk anda mengelakkan daripada terbeli kereta berisiko tinggi.

Bagaimana Untuk Elakkan Terbeli Kereta Berisiko Tinggi?

Nak Tahu Tanda-tanda Kereta Berisiko Tinggi? Ini Tanda-tandanya:

Periksa untuk tanda-tanda jika kereta anda pernah mengalami kebakaran. Fius yang terbakar lebih daripada sekali ialah tanda bahawa komponen elektrik yang telah rosak.

Tumpahan minyak pada bahagian enjin daripada gasket yang bocor.

Ada kebocoran cecair di bawah kereta.

Anda boleh terbau petrol bukan pada masa mengisi minyak.

Ada perubahan langsung pada tahap minyak, tahap petrol, dan suhu enjin.

Hos enjin yang longgar atau rosak.

Bau plastik atau getah terbakar ketika anda memasuki kereta.

Wayar elektrik yang merekah atau longgar mendedahkan besi di dalam wayar.

Tanda-tanda Kereta Yang Anda Uji Pernah Ditenggelami Banjir

Bau hapak dan pengap ketika memasuki kereta

Minyak enjin yang berwarna pucat dan menjadi melekit.

Kotoran seperti debu, lumpur, pasir, dan selut memenuhi beberapa tempat seperti dalam kotak simpanan papan pemuka, di antara enjin, di dalam but, di bawah tayar simpanan, di celah tempat duduk, dan di bawah papan pemuka.

Sebarang karat atau hakisan pada bahagian besi (skru, engsel pintu, spring hud, bingkai badan luaran).

Lampu amaran yang berkabut daripada air yang masih terperangkap di dalamnya.

Ada gelembung muncul pada cat kereta menandakan ia dicat dengan tidak kemas untuk menutup kesan karat.

Macam Mana Nak Tahu Kereta Yang Dibeli Pernah Mengalami Kemalangan Teruk? Ini Caranya:

Periksa cat kereta untuk kesan cat yang tak rata menunjukkan ada usaha untuk menutup kesan kemalangan.

Periksa untuk sebarang alat ganti pihak ketiga atau yang tak sepadan di bawah hud yang mungkin digunakan untuk pembaikan yang murah.

Ada sebarang ruang sela di antara pintu? Anda terpaksa menolak pintu dengan kuat bagi menutup pintu atau anda boleh masukkan jari di antara dapra (
fender
) dan pintu apabila pintu tertutup? Memandangkan ada bahagian yang boleh tercabut selepas kemalangan, memasangnya kembali bukanlah kerja yang mudah.

Kereta yang tidak bergerak lurus ketika memandu? Itu mungkin tanda kerosakan jajaran kereta.

Periksa tayar untuk kehausan tayar yang tak sekata.

Nampak sebarang kesan kimpalan pada bahagian badan kereta?

Jika ada tanda-tanda ini pada kereta yang anda pandu uji, elakkan daripada membelinya kerana kos untuk membaiki kereta sebegini sangat mahal.

Artikel berkaitan:
Kesilapan Biasa Yang Pembeli Selalu Buat Semasa Pandu Uji

Pandu Milik Kereta CARSOME Certified

Kenapa ramai yang memilih CARSOME? Kerana semua proses daripada menempah pandu uji hinggalah kepada membeli kereta CARSOME Certified telah dimudahkan supaya anda tidak mengalami sebarang kerumitan! Tempahan pandu boleh dibuat melalui laman web CARSOME dan juga melalui aplikasi mudah alih CARSOME.  Kalau anda berpuas hati dan nak teruskan pembelian kereta, kami juga akan menguruskan segala kertas kerja. Pilih untuk ambil sendiri kereta anda atau boleh juga anda minta untuk dihantarkan terus ke rumah anda.

Apabila dah dapat kereta, anda boleh sambung pandu ikut keselesaan sendiri ke mana-mana anda mahu. Kalau anda berubah fikiran, anda boleh pulangkannya dalam masa lima hari dan dapatkan pulangan wang tunai untuk ketenangan jiwa dan minda anda.

Untuk memastikan ketenangan jiwa dan minda, kesemua kereta CARSOME Certified telah melepasi pemeriksaan 175-titik yang ketat untuk memastikan ia tidak pernah ditenggelami banjir atau mengalami kemalangan yang teruk. Selain itu, kereta CARSOME Certified telah dibaik pulih secara profesional untuk memastikan keselamatan melebihi taraf, keselesaan sepenuhnya dan juga estetik yang telah dibaik pulih.

Kesemua kereta CARSOME Certified turut disertakan dengan jaminan berikut:

Harga tetap
: Harga yang anda lihat di CARSOME merupakan harga sebenar kereta tanpa bayaran tersembunyi jadi anda tahu berapa yang anda bayar.

Jaminan pulangan tunai dalam lima hari
: Jika anda membeli kereta CARSOME Certified dan ingin mengubah fikiran, anda boleh mengembalikannya dalam masa lima hari untuk dapatkan pulangan balik tunai. Tiada soalan akan ditanya!

Waranti satu tahun
: Kesemua kereta CARSOME Certified mempunyai waranti lanjutan satu tahun dengan perlindungan menyeluruh, sokongan profesional, dan proses tuntutan yang mudah.

Kami harapkan panduan ini boleh membantu anda untuk membeli kereta yang anda mahukan berdasarkan keperluan anda.

Tags
Beli Kereta
pandu uji kereta
test drive kereta

Ahmad Azwadie Azman


Search

Home
BM
Kepentingan Tekanan Angin Tayar Kereta untuk Keselamatan Anda

By

Carsome Author

Tayar kereta yang berada dalam keadaan baik boleh mengurangkan risiko kemalangan dan menjamin keselamatan anda sepanjang pemanduan. Oleh sebab itu, anda disarankan untuk menyelenggara tayar dan memastikan
 tekanan angin tayar kereta
 berada pada paras selamat sepanjang masa untuk mengelakkan situasi yang tidak diingini daripada berlaku.

Selain itu, anda juga perlu memastikan tayar kereta berada dalam keadaan yang baik. Ini kerana, tayar yang tidak elok bukan sahaja boleh boleh memberi kesan kepada prestasi pemanduan, malah boleh menjejaskan pengendalian kereta anda.

Isi Kandungan

Adakah Tekanan Angin Tayar Kereta Memainkan Peranan Penting?

Kesan Tayar Kurang Angin Terhadap Pemanduan Anda

Cara Kenal Pasti Masa Terbaik Tukar Tayar Kereta

Tip Memilih Jenis, Saiz Tayar Kereta Terbaik

Langkah Mudah Periksa Tayar Kereta untuk Keselamatan Anda

Adakah Tekanan Angin Tayar Kereta Memainkan Peranan Penting?

Secara umumnya, tekanan angin tayar kereta yang sesuai mempengaruhi keselesaan dan keselamatan anda sepanjang pemanduan. Tekanan angin tayar kereta yang tidak ideal – sama ada terlalu keras atau terlalu kempis boleh menjejaskan prestasi kereta dan meningkatkan risiko kemalangan.

Cara Mudah Periksa Tekanan Angin Tayar Kereta Anda

Sebelum periksa tekanan angin tayar kereta, pastikan yang tayar anda berada dalam keadaan sejuk. Tekanan angin tayar kereta yang disyorkan untuk kereta anda biasanya boleh didapati dalam manual pemilik kereta atau pada label yang berada di pintu bahagian pemandu.

Untuk memeriksa tekanan, gunakan tolok tekanan tayar dan bandingkan dengan tekanan angin tayar kereta yang disyorkan. Jika tekanan terlalu tinggi, anda boleh melaraskannya dengan melepaskan udara daripada tayar. Jika terlalu rendah pula, gunakan pam angin sama ada jenis pam tangan atau pam tayar kereta yang ada di stesen minyak untuk menambah tekanan angin yang diperlukan.

Tonton video TikTok kami yang berikut untuk ketahui dengan lebih jelas cara untuk periksa tekanan angin tayar kereta anda.

@carsomemy
 Tak sure macam mana nak periksa tekanan tayar? Jangan risau, pakar kami akan tunjukkan cara-caranya!
#CARSOMEMY

#CarTips

#FYP

#CheckTayar

♬ original sound – CARSOMEMY

Bacaan Tayar Kereta yang Sesuai Untuk Kereta Anda

Berikut merupakan maklumat bacaan tayar kereta yang disyorkan untuk rujukan dan panduan anda:

Kenderaan

Model

Tekanan Angin Tayar Kereta (PSI Tayar Kereta)

Komersial

Toyota Hiace

30 – 35

Hacbek

Honda Jazz, Toyota Yaris, Perodua Axia, Perodua Myvi

29 – 32

Sedan

Honda Civic, Toyota Corolla, Toyota Vios

28 – 31

SUV

Toyota Fortuner, Mitsubishi Pajero

35 – 40

MPV

Toyota Avanza, Proton Ertiga, Perodua Alza

30 – 33

Bilakah Masa Terbaik untuk Isi Angin Tayar Kereta Anda?

Secara amnya, tekanan angin tayar kereta bergantung pada saiz, jenis kereta dan tayar yang digunakan. Anda boleh memeriksa Maklumat Tekanan Tayar atau Tire and Loading Information yang tersedia di bahagian tepi sebelah tempat duduk pemandu.

Selain itu, anda juga disarankan untuk memeriksa dan mengisi angin tayar kereta anda sekurang-kurangnya sebulan sekali atau sekali setiap dua minggu. Tekanan angin tayar kereta yang sesuai dapat membantu meningkatkan kualiti pemanduan dan tahap cengkaman tayar yang lebih baik.

Kesan Tayar Kurang Angin Terhadap Pemanduan Anda

Tekanan angin tayar kereta yang terlalu rendah boleh meningkatkan penggunaan bahan api, menjejaskan prestasi pemanduan serta pengendalian kenderaan terutamanya di jalan raya yang berselekoh.

Manakala, tekanan angin tayar kereta yang terlalu tinggi boleh mengurangkan cengkaman tayar dan mengakibatkan tayar bengkak atau pecah. Anda disarankan untuk mengisi angin tayar kereta atau pam angin tayar kereta dengan betul bagi mengoptimumkan prestasi dan jangka hayat tayar.

5 Langkah Mudah Pam Tayar Kereta

Berikut merupakan panduan ringkas macam mana nak isi angin tayar kereta atau cara pam angin tayar kereta untuk rujukan anda:

Kenal pasti tekanan angin tayar atau PSI tayar kereta yang sesuai untuk kereta anda. Anda boleh mengetahui tekanan angin tayar (PSI) yang sesuai dengan merujuk pada Maklumat Tekanan Tayar di bahagian tepi sebelah tempat duduk pemandu atau manual pemilik.

Tetapkan tekanan angin tayar yang diperlukan dengan menekan butang + atau – pada meter pam angin.

Sambungkan hos pada tayar dan pam angin tayar kereta anda sehingga bunyi bip kedengaran.

Ulang langkah 3 bagi setiap tayar.

Selesai.

Read more:

Tayar Makan Dalam, Tayar Botak atau Bunga Tayar Haus? Punca Kerosakan Tayar yang Perlu Anda Tahu

Cara Kenal Pasti Masa Terbaik Tukar Tayar Kereta

Ramai dalam kalangan pemilik kereta yang tidak mengambil serius kepentingan keadaan tayar dan memandang mudah aspek penjagaan tayar kereta. Secara amnya, anda disarankan untuk ganti atau tukar tayar kereta sekiranya ia menunjukkan tanda-tanda dan simptom kerosakan seperti berikut:

1. Bunga Tayar Haus

Tayar kereta biasanya dilengkapi dengan indikator yang menunjukkan tahap kehausan bunga tayar atau
tread-wear indicator
 (TWI). Penunjuk yang biasanya terletak di antara bunga tayar ini membolehkan anda mengenal pasti tahap kehausan bunga tayar kereta anda.

Jika penunjuk ini berada selari atau searas dengan bunga tayar, ia menandakan tayar kereta anda perlu digantikan dengan segera. Tayar kereta yang haus tidak selamat untuk digunakan terutamanya semasa pemanduan dalam hujan.

TIPS: PENUNJUK TWI BOLEH DIKENAL PASTI MELALUI SIMBOL ANAK PANAH, LOGO ATAU PERKATAAN TWI PADA BAHAGIAN TEPI DINDING TAYAR.

2. Tayar Kereta Merekah

Keadaan dan prestasi tayar secara lazimnya akan merosot bergantung pada kekerapan penggunaan dan tabiat pemanduan. Biasanya, tayar kereta akan merekah di bahagian tepi disebabkan oleh faktor persekitaran seperti cuaca dan faktor luaran lain seperti tekanan angin tayar kereta yang berlebihan atau tidak mencukupi. Jika anda mendapati terdapat rekahan pada bunga tayar dan dinding tayar – tukar tayar kereta anda secepat mungkin.

3. Tayar Lama

Di Malaysia umumnya, semua tayar yang sah dan selamat untuk digunakan di jalan raya mestilah mempunyai
kod tayar kereta
 yang memaparkan maklumat seperti jenis, saiz, tahap bebanan, kelajuan maksimum serta minggu dan tahun pembuatan.

Seperti dinyatakan di atas, prestasi tayar akan merosot dari semasa ke semasa meskipun kereta anda jarang digunakan. Kebanyakan pakar berpendapat tayar kereta perlu digantikan setiap dua hingga tiga tahun bergantung pada penggunaan anda.

Artikel berkaitan:
Selamat Ke Tayar Buatan Tahun 2019? Bila Tayar Lama Ni Akan Luput?

4. Tayar Kurang Mencengkam

Jika anda mendapati keadaan tayar masih baik (kedalaman bunga tayar, usia tayar dan sebagainya masih selamat) namun kualiti cengkaman tayar kereta anda tidak begitu baik terutamanya semasa membrek, ini merupakan petanda bahawa anda perlu menggantikan tayar lama anda kepada tayar baharu.

5. Tayar Bengkak

Jika kereta anda mengalami gegaran yang luar biasa pada bahagian stereng semasa pemanduan pada kelajuan tinggi, ia mungkin disebabkan oleh masalah jajaran (
alignment
) atau penyeimbangan (
balancing)
pada bahagian tayar kereta.

Namun begitu, jika anda mendapati gegaran berlaku semasa pemanduan pada kelajuan rendah, ia mungkin berpunca daripada tayar bengkak, atau
shifted belt
 yang berlaku pada tayar.

Secara amnya, punca tayar bengkak boleh disebabkan masalah dalam proses pembuatan atau akibat pelanggaran dengan objek asing di atas jalan seperti batu, besi, paku atau keadaan jalan yang berlubang dan berbonggol.

6. Tayar Rosak

Dalam sesetengah situasi,
tayar kereta bocor atau pancit
 tidak lagi boleh ditampal untuk digunakan semula dan perlu digantikan dengan tayar baharu. Biasanya, tayar yang rosak teruk perlu dilupuskan demi keselamatan dan keselesaan pengguna.

Berikut merupakan tanda-tanda kerosakan pada tayar yang tidak selamat untuk ditampal untuk panduan anda:

Dinding tayar rosak teruk kerana memandu semasa tayar tiada angin atau bocor.

Lubang kebocoran terlalu besar – kebocoran yang disebabkan oleh paku atau skru biasanya terutamanya di bahagian bunga tayar masih boleh diselamatkan.

Kebocoran berlaku di bahagian dinding tayar–lokasi sensitif dan tidak digalakkan untuk ditampal disebabkan oleh tekanan yang tinggi.

Kekerapan kebocoran turut memainkan peranan, sesetengah syarikat tayar tidak membenarkan tampalan dilakukan lebih daripada dua kali dengan jarak minimum 16 inci antara satu-satu lokasi tampalan.

Jika anda pertimbangkan untuk tukar tayar kereta anda disebabkan tanda-tanda yang disenaraikan di atas, berikut merupakan tips dan panduan memilih jenis tayar dan saiz tayar terbaik untuk kereta anda.

Tip Memilih Jenis, Saiz Tayar Kereta Terbaik

Jenis dan saiz tayar kereta yang sesuai dan terbaik untuk kereta anda bergantung sepenuhnya pada model kereta dan tabiat pemanduan anda. Sekiranya anda menggunakan kereta untuk pemanduan jarak dekat seperti menghantar anak ke sekolah atau ke pasar untuk membeli barangan keperluan –
tayar jenis ekonomi dan kos rendah
 mungkin boleh dipertimbangkan.

Namun begitu, jika anda lebih banyak menghabiskan masa dengan memandu di jalan raya atau lebuh raya, tayar dengan faktor keselesaan yang tinggi dan kadar penggunaan bahan api yang rendah mungkin lebih sesuai untuk anda.

Bagi pemandu kereta mewah atau kereta
sport
, anda mungkin boleh mempertimbangkan faktor-faktor lain seperti kecekapan pengendalian, cengkaman dan kelancaran pemanduan sebelum memilih tayar kereta yang terbaik untuk anda.

Jenis Tayar Kereta Terbaik

Pemilihan jenis tayar kereta yang terbaik mungkin boleh memeningkan anda lebih-lebih lagi jika ia merupakan pembelian pertama anda. Oleh itu, CARSOME menyenaraikan tiga jenis bunga tayar kereta yang biasa digunakan di Malaysia untuk pertimbangan anda:

1. Bunga Tayar Directional

Kelebihan tayar dengan bunga tayar jenis ini adalah seperti berikut:

Tayar jenis ini hanya boleh digunakan berpandukan arah yang disyorkan. Rujuk bahagian sisi tayar untuk kepastian. Lazimnya, tayar depan di bahagian kiri hanya boleh ditukarkan (
rotate
) dengan tayar belakang di bahagian kiri sahaja.

Ia didatangkan dengan reka bentuk V–sesuai untuk permukaan jalan yang basah kerana rekaan ini akan mengalirkan air keluar melalui bahagian bawah tayar.

Tayar jenis ini biasanya mengeluarkan bunyi yang agak bising.

2. Bunga Tayar Symmetrical

Kelebihan tayar dengan bunga tayar jenis ini adalah seperti berikut:

Tayar jenis ini menampilkan corak bunga tayar yang hampir sama di keseluruhan tayar.

Ia merupakan jenis bunga tayar yang biasa digunakan dalam kalangan pemilik kereta kerana tayar jenis ini dikatakan lebih senyap, tahap lama dan lebih menjimatkan.

Tayar jenis ini boleh ditukarkan dengan tayar dari kesemua arah – kiri, kanan, belakang, depan.

Meskipun begitu, prestasi tayar jenis ini pada permukaan yang basah tidak sebaik tayar directional.

3. Bunga Tayar Asymmetrical

Kelebihan tayar dengan bunga tayar jenis ini adalah seperti berikut:

Tayar jenis ini biasa digunakan dalam kalangan pemilik kereta sport atau kereta mewah.

Ia menampilkan kombinasi bunga tayar yang berbeza di bahagian dalam dan luar tayar.

Tayar jenis ini mempunyai kadar cengkaman yang kuat dan baik pada semua permukaan–kering atau basah.

Ia juga menjadikan pemanduan lebih stabil terutamanya di kawasan selekoh

Namun begitu, kos untuk tayar ini dikatakan lebih mahal berbanding tayar-tayar jenis lain.

Saiz Rim Dan Tayar Kereta Terbaik

Secara amnya, saiz tayar kereta yang sesuai adalah bergantung pada spesifikasi kereta anda. Anda boleh merujuk manual kereta anda untuk lebih kepastian. Namun begitu, saiz rim dan tayar kereta yang lebih besar daripada saiz standard biasanya boleh digunakan untuk kereta anda.

Sebagai contoh, dengan saiz standard 15 inci, anda boleh menukar rim kereta kepada rim bersaiz 16 atau 17 inci. Anda tidak digalakkan untuk menggunakan
rim kereta
 yang terlalu besar kerana ia boleh bergesel terutamanya semasa melalui jalan yang tidak sekata atau berbonggol.

Selain itu, pastikan saiz tayar bersesuaian dengan saiz rim. Ambil kira diameter dalaman dan lebar tayar sebelum membeli tayar yang sesuai. Jika tayar terlalu lebar atau terlalu kecil untuk rim kereta, ia boleh meningkatkan risiko kerosakan pada tayar. Malah, saiz rim kereta yang besar juga mengurangkan kuasa pecutan dan meningkatkan kos penggunaan bahan api.

Langkah Mudah Periksa Tayar Kereta untuk Keselamatan Anda

Meskipun pemeriksaan tayar sebelum memulakan perjalanan boleh dianggap sebagai suatu perbuatan yang remeh, namun sebenarnya ia mampu menyelamatkan nyawa anda sekiranya berlaku situasi kecemasan. Anda disarankan untuk mengamalkan langkah-langkah keselamatan mudah seperti berikut:

1. Periksa Kerosakan Tayar

Jalan raya boleh diibaratkan seperti medan perang untuk tayar kereta anda. Ia mengandungi pelbagai jenis barangan berbahaya seperti skru, serpihan logam, kaca dan batu tajam yang menunggu masa untuk melekat pada tayar kereta anda. Oleh itu, pastikan anda memeriksa tayar kereta anda secara berkala dan kenal pasti sebarang tanda-tanda kerosakan atau koyakan pada tayar kereta yang boleh menyebabkan kebocoran.

Tayar kereta dilengkapi dengan indikator yang menunjukkan tahap kehausan bunga tayar. Ia sekali gus membolehkan anda memeriksa dan mengetahui keadaan semasa bunga tayar kereta anda. Selain itu, dalam sesetengah keadaan, bunga tayar botak atau tayar kereta haus menandakan masalah-masalah tertentu pada bahagian kereta yang memerlukan pemeriksaan serius daripada anda.

2. Periksa Bacaan AnginTayar Kereta

Periksa bacaan angin tayar kereta anda. Tekanan angin tayar kereta yang ideal dapat membantu menjimatkan kos dan mengurangkan risiko kemalangan sepanjang pemanduan. Tekanan angin tayar yang bersesuaian juga dapat:

Meningkatkan jangka hayat dan ketahanan tayar kereta dengan lebih lama;

Melancarkan dan memberi keselesaan sepanjang perjalanan;

Menjimatkan bahan api dan menjamin lebih kilometer untuk kereta anda;

Menguatkan cengkaman tayar di atas jalan;

Mengurangkan pelepasan karbon dioksida ke udara.

Semoga perkongsian ini dapat memberi anda lebih informasi mengenai tekanan angin tayar kereta dan tips memilih tayar kereta yang terbaik untuk kereta anda. Memastikan tayar kereta sentiasa dalam keadaan yang baik dan tekanan angin tayar berada pada tahap yang betul adalah sangat penting untuk menjamin keselamatan anda dan juga penjimatan kos pemilikan kereta untuk jangka masa panjang.

Jika anda merancang untuk membeli kereta terpakai atau menjual kereta lama anda, boleh layari
carsome.my
 atau
muat turun aplikasi mudah alih kami
 untuk dapatkan kereta pramilik berkualiti yang telah dibaik pulih secara profesional!

Setiap kereta CARSOME Certified dijual pada harga tetap tanpa sebarang bayaran tersembunyi dan didatangkan dengan waranti lanjutan selama satu tahun bersama jaminan pulangan wang dalam lima hari untuk memastikan ketenangan minda anda.

Carsome Author